CELEX: 32016R1778
Language: lt
Date: 2016-10-06 00:00:00
Title: 2016 m. spalio 6 d. Komisijos įgyvendinimo reglamentas (ES) 2016/1778, kuriuo tam tikriems importuojamiems Kinijos Liaudies Respublikos kilmės plokštiems karštojo valcavimo produktams iš geležies, nelegiruotojo plieno ar kito legiruotojo plieno nustatomas laikinasis antidempingo muitas

7.10.2016   
               
               
                  LT
               
               
                  Europos Sąjungos oficialusis leidinys
               
               
                  L 272/33
               
            KOMISIJOS ĮGYVENDINIMO REGLAMENTAS (ES) 2016/1778
      2016 m. spalio 6 d.
      kuriuo tam tikriems importuojamiems Kinijos Liaudies Respublikos kilmės plokštiems karštojo valcavimo produktams iš geležies, nelegiruotojo plieno ar kito legiruotojo plieno nustatomas laikinasis antidempingo muitas
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 7 straipsnio 4 dalį,
      pasikonsultavusi su valstybėmis narėmis,
      kadangi:
      1.   PROCEDŪRA
      
      1.1.   Inicijavimas
      
      
                  (1)
               
               
                  2016 m. sausio 4 d. Europos plieno asociacija (toliau – „Eurofer“ arba skundo pateikėjas) gamintojų, kurie pagamina daugiau nei 90 proc. visų tam tikrų plokščių karštojo valcavimo produktų iš geležies, nelegiruotojo plieno arba kito legiruotojo plieno Sąjungoje, vardu pateikė skundą. Skunde buvo pateikti dempingo ir grėsmės, kad dėl jo gali būti daroma materialinė žala, įrodymai, kurių pakako tyrimo inicijavimui pagrįsti.
               
            
                  (2)
               
               
                  Gavusi šį skundą Europos Komisija (toliau – Komisija) 2016 m. vasario 13 d. inicijavo antidempingo tyrimą pagal Tarybos reglamento (ES) 2009/1225 (2) (toliau – pagrindinis reglamentas) 5 straipsnį dėl į Sąjungą importuojamų Kinijos Liaudies Respublikos (toliau – KLR arba nagrinėjamoji šalis) kilmės tam tikrų plokščių karštojo valcavimo produktų iš geležies, nelegiruotojo plieno ar kito legiruotojo plieno. Komisija Europos Sąjungos oficialiajame leidinyje paskelbė Pranešimą apie inicijavimą (3) (toliau – pranešimas apie inicijavimą).
               
            
                  (3)
               
               
                  Po to Komisija taip pat inicijavo šiuos du tyrimus:
                  
                              (a)
                           
                           
                              2016 m. gegužės 13 d. (4) antisubsidijų tyrimą dėl to paties Kinijos Liaudies Respublikos kilmės importuojamo produkto;
                           
                        
                              (b)
                           
                           
                              2016 m. liepos 7 d. (5) antidempingo tyrimą dėl to paties Brazilijos, Irano, Rusijos, Serbijos ir Ukrainos kilmės importuojamo produkto.
                           
                        
            1.2.   Registracija
      
      
                  (4)
               
               
                  2016 m. balandžio 5 d. skundo pateikėjas pateikė prašymą registruoti iš KLR importuojamą nagrinėjamąjį produktą. 2016 m. birželio 2 d. skundo pateikėjas atnaujino prašymą ir pateikė naujesnių finansinių duomenų, tačiau 2016 m. rugpjūčio 11 d. jį atsiėmė.
               
            1.3.   Suinteresuotosios šalys
      
      
                  (5)
               
               
                  Pranešime apie inicijavimą Komisija paragino suinteresuotąsias šalis pranešti apie save, kad galėtų dalyvauti tyrime. Ji skundo pateikėjui, kitiems žinomiems Sąjungos gamintojams, žinomiems eksportuojantiems gamintojams, Kinijos valdžios institucijoms, žinomiems importuotojams, tiekėjams ir naudotojams, prekiautojams ir žinomoms susijusioms asociacijoms konkrečiai pranešė apie inicijavimą ir paragino juos dalyvauti.
               
            
                  (6)
               
               
                  Suinteresuotosioms šalims buvo suteikta galimybė raštu pareikšti savo nuomonę ir pateikti prašymą, kad Komisija ir (arba) prekybos bylas nagrinėjantis pareigūnas jas išklausytų. Visos suinteresuotosios šalys, kurios to prašė ir nurodė svarbias priežastis, dėl kurių reikėtų jas išklausyti, buvo išklausytos.
               
            1.4.   Atranka
      
      
                  (7)
               
               
                  Pranešime apie inicijavimą Komisija nurodė, kad ji gali vykdyti suinteresuotųjų šalių atranką pagal pagrindinio reglamento 17 straipsnį.
               
            1.4.1.   Sąjungos gamintojų atranka
      
      
                  (8)
               
               
                  Pranešime apie inicijavimą Komisija nurodė, kad atsižvelgdama į didelį Sąjungos gamintojų skaičių ji atrinks kai kuriuos gamintojus. Tada Komisija atrinko bendroves remdamasi didžiausia tipine gamybos ir pardavimo apimtimi, atsižvelgdama į geografinį pasiskirstymą. Ji pranešė šioms preliminariai atrinktoms bendrovėms ir skundo pateikėjui. Komisija paragino suinteresuotąsias šalis teikti pastabas dėl preliminariai atrinktų bendrovių.
               
            
                  (9)
               
               
                  Vienas preliminariai atrinktas Sąjungos gamintojas pranešė Komisijai, kad jis negalės bendradarbiauti. Be to, tiek Italijos geležies ir plieno asociacija („Federacciai“), tiek „Eurofer“ pateikė pastabų, kad atrinktos bendrovės neatstovauja Pietų Europos. Siekdama užtikrinti geresnį geografinį pasiskirstymą Komisija pakeitė Sąjungos gamintoją, kuris nusprendė nebendradarbiauti, Sąjungos gamintoju iš Pietų Europos.
               
            
                  (10)
               
               
                  Taigi galutinai atrinktos bendrovės yra Sąjungos gamintojai penkiose skirtingose valstybėse narėse. Joms tenka daugiau kaip 45 proc. Sąjungos gamybos.
               
            1.4.2.   Nesusijusių importuotojų atranka
      
      
                  (11)
               
               
                  Kad galėtų nuspręsti, ar atranka yra būtina (o jei būtina – kad galėtų atrinkti bendroves), Komisija nesusijusių importuotojų paprašė pateikti pranešime apie inicijavimą nurodytą informaciją.
               
            
                  (12)
               
               
                  Prašomą informaciją pateikė keturi importuotojai. Todėl atranka buvo nereikalinga ir visiems importuotojams buvo nusiųsti klausimynai.
               
            
                  (13)
               
               
                  Tačiau, nors Komisija kreipėsi į juos, kad surinktų susijusią informaciją, nė vienas nesusijęs importuotojas nepateikė išsamių šiam tyrimui skirtų klausimyno atsakymų.
               
            1.4.3.   KLR eksportuojančių gamintojų atranka
      
      
                  (14)
               
               
                  Kad galėtų nuspręsti, ar atranka būtina (o jei būtina – kad galėtų atrinkti KLR bendroves), Komisija paprašė KLR eksportuojančių gamintojų pateikti pranešime apie inicijavimą nurodytą informaciją. Be to, Komisija paprašė Kinijos Liaudies Respublikos atstovybės Europos Sąjungoje nurodyti eksportuojančius gamintojus, kurie galbūt norėtų dalyvauti atliekant tyrimą, ir (arba) su jais susisiekti.
               
            
                  (15)
               
               
                  Prašomą informaciją pateikė ir sutiko, kad gali būti atrenkamos, trylika KLR eksportuojančių gamintojų grupių. Komisija pasiūlė atrinkti tris bendrovių grupes pagal didžiausią tipinę eksporto į Sąjungą apimtį, kurią būtų galima pagrįstai išnagrinėti per turimą laikotarpį. Ji paragino visus žinomus susijusius eksportuojančius gamintojus ir KLR valdžios institucijas teikti pastabas dėl siūlomų atrinkti grupių.
               
            
                  (16)
               
               
                  Eksportuojantis gamintojas „Jiangsu Tiangong Tools Company Limited“ (toliau – „Tiangong Tools“) pareiškė, kad jis turėtų būti atrinktas, nes, priešingai nei atrinkti eksportuojantys gamintojai, jis gamina įrankinį plieną ir greitapjovį plieną. Jis tvirtino, kad jei jo produktas laikomas nagrinėjamuoju produktu, atrinktos bendrovės turėtų būti tipiškesnės ir jis turėtų būti joms priskirtas.
               
            
                  (17)
               
               
                  Šis prašymas buvo atmestas. „Tiangong Tools“ į Sąjungą eksportavo tik nedidelį konkrečios rūšies produkto kiekį. Todėl šį eksportuojantį gamintoją priskyrus prie atrinktų bendrovių jos nebūtų buvusios tipiškesnės. Komisija toliau nagrinėjo tipiškumo klausimą atsižvelgdama į gamybos apimtį.
               
            
                  (18)
               
               
                  Todėl Komisija nusprendė palikti pasiūlytas atrinkti tris eksportuojančių gamintojų grupes. Atrinkti eksportuojantys gamintojai pagamina 57 proc. viso į Sąjungą iš KLR importuojamo nagrinėjamojo produkto ir 58 proc. viso į Sąjungą iš bendradarbiaujančių Kinijos eksportuojančių gamintojų importuojamo nagrinėjamojo produkto.
               
            1.5.   Individualus nagrinėjimas
      
      
                  (19)
               
               
                  Tik vienas eksportuojantis gamintojas („Tiangong Tools“) prašė taikyti individualų nagrinėjimą pagal pagrindinio reglamento 17 straipsnio 3 dalį ir šiuo tikslu pateikė klausimyno atsakymus. Komisija preliminariai šį prašymą priėmė ir vietoje patikrino pateiktą informaciją.
               
            
                  (20)
               
               
                  Tačiau per tyrimą nustatyta, kad ši bendrovė gamina ir į Sąjungą eksportuoja tik įrankinį plieną ir greitapjovį plieną. Atsižvelgiant į tai, kad kaip paaiškinta 29–35 konstatuojamosiose dalyse, Komisija preliminariai nusprendė tyrimo aprėpčiai nepriskirti įrankinio plieno ir greitapjovio plieno, bendrovei „Tiangong Tools“ laikinasis dempingo skirtumas nenustatytas. Vis dėlto, jei Komisija galutiniame etape pakeistų savo sprendimą dėl produkto apibrėžtosios srities, šio eksportuojančio gamintojo prašymas dėl individualaus nagrinėjimo būtų persvarstytas.
               
            1.6.   Klausimyno atsakymai
      
      
                  (21)
               
               
                  Komisija išsiuntė klausimynus visoms žinomoms susijusioms šalims ir visoms kitoms bendrovėms, kurios pranešė apie save per pranešime apie inicijavimą nustatytą terminą. Klausimyno atsakymus pateikė „Eurofer“, penki Sąjungos gamintojai ir jų susiję plieno paslaugų centrai, vienas naudotojas, trys KLR eksportuojančių gamintojų grupės ir vienas panašios šalies gamintojas.
               
            1.7.   Tikrinamieji vizitai
      
      
                  (22)
               
               
                  Komisija rinko ir tikrino visą informaciją, kurią manė esant reikalingą siekiant padaryti preliminarias išvadas dėl dempingo, grėsmės, kad jis gali daryti žalą, ir Sąjungos interesų. Tikrinamieji vizitai pagal pagrindinio reglamento 16 straipsnį surengti šių bendrovių ir asociacijos patalpose:
                  
                               
                           
                           
                              Sąjungos gamintojų asociacija:
                              
                                          —
                                       
                                       
                                          „Eurofer“, Briuselis, Belgija;
                                       
                                    
                        
                               
                           
                           
                              Sąjungos gamintojai:
                              
                                          —
                                       
                                       
                                          „ThyssenKrupp Steel Europe AG“, Duisburgas, Vokietija;
                                       
                                    
                                          —
                                       
                                       
                                          „Tata Steel IJmuidene BV“, Šiaurės Velsenas, Nyderlandai;
                                       
                                    
                                          —
                                       
                                       
                                          „Tata Steel UK Limited“, Port Talbotas, Pietų Velsas, Jungtinė Karalystė;
                                       
                                    
                                          —
                                       
                                       
                                          „ArcelorMittal France S.A.“, Prancūzija, kuriam priklauso šios patronuojamosios įmonės:
                                          
                                                      —
                                                   
                                                   
                                                      „ArcelorMittal Mediterranee SAS“, Pajūrio Fosas, Prancūzija;
                                                   
                                                
                                                      —
                                                   
                                                   
                                                      „ArcelorMittal Atlantique Et Lorraine“, Diunkerkas, Prancūzija;
                                                   
                                                
                                    
                                          —
                                       
                                       
                                          „ArcelorMittal España SA“, Gosonas, Ispanija;
                                       
                                    
                        
                               
                           
                           
                              naudotojas:
                              
                                          —
                                       
                                       
                                          Marcegaglia SPA anglinio plieno, Gacoldo delji Ipolitis, Italija;
                                       
                                    
                        
                               
                           
                           
                              KLR eksportuojantys gamintojai ir susiję prekiautojai:
                              
                                          —
                                       
                                       
                                          „Benxi Iron & Steel Group“:
                                          
                                                      —
                                                   
                                                   
                                                      „Bengang Steel Plates Co., Ltd.“, Bensi, Liaoningo provincija, KLR;
                                                   
                                                
                                                      —
                                                   
                                                   
                                                      „Benxi Iron & Steel Hong Kong Limited“, Honkongas;
                                                   
                                                
                                    
                                          —
                                       
                                       
                                          „Jiangsu Shagang Group Co. Ltd.“:
                                          
                                                      —
                                                   
                                                   
                                                      „Zhangjiagang Hongchang Plate Co., Ltd.“, Dzinfengas, Džangdziagangas, Džiangsu provincija, KLR;
                                                   
                                                
                                                      —
                                                   
                                                   
                                                      „Zhangjiagang GTA Plate Co., Ltd.“, Dzinfengas, Džangdziagangas, Džiangsu provincija, KLR;
                                                   
                                                
                                                      —
                                                   
                                                   
                                                      „Jiangsu Shagang International Trade Co., Ltd.“, Dzinfengas, Džangdziagangas, Džiangsu provincija, KLR;
                                                   
                                                
                                                      —
                                                   
                                                   
                                                      „Shagang South-Asia Trading Co.“, Honkongas;
                                                   
                                                
                                                      —
                                                   
                                                   
                                                      „Xinsha International PTE. Ltd.“, Singapūras;
                                                   
                                                
                                    
                                          —
                                       
                                       
                                          „Hebei Iron and Steel Group“ (HBIS):
                                          
                                                      —
                                                   
                                                   
                                                      „Handan Iron & Steel Group Han-Bao Co., Ltd.“, Handanas, Hebėjaus provincija, KLR;
                                                   
                                                
                                                      —
                                                   
                                                   
                                                      „Hebei Iron & Steel Co., Ltd. Tangshan Branch“, Tangšanas, Hebėjaus provincija, KLR;
                                                   
                                                
                                                      —
                                                   
                                                   
                                                      „Hebei Iron & Steel Co., Ltd. Chengde Branch“, Čengdė, Hebėjaus provincija, KLR;
                                                   
                                                
                                                      —
                                                   
                                                   
                                                      „Handan Iron and Steel Group Import and Export Co Ltd“, Handanas, Hebėjaus provincija, KLR;
                                                   
                                                
                                                      —
                                                   
                                                   
                                                      „Hebei Iron and Steel (Singapore) PTE Ltd“, Handanas, Hebėjaus provincija, KLR;
                                                   
                                                
                                                      —
                                                   
                                                   
                                                      „Hebei Iron and Steel (Hong Kong) International Trade Co Ltd“, Handanas, Hebėjaus provincija, KLR;
                                                   
                                                
                                                      —
                                                   
                                                   
                                                      „Hebei Iron and Steel Group (Shanghai) International Trade Co Ltd“, Handanas ir Čengdė, Hebėjaus provincija, KLR;
                                                   
                                                
                                                      —
                                                   
                                                   
                                                      „Tangshan Iron and Steel Group Co Ltd“, Tangšanas, Hebėjaus provincija, KLR;
                                                   
                                                
                                                      —
                                                   
                                                   
                                                      „Sinobiz Holdings Limited (British Virgin Islands)“, Tangšanas, Hebėjaus provincija, PRC;
                                                   
                                                
                                                      —
                                                   
                                                   
                                                      „Chengde Steel Logistics Co Ltd“, Čengdė, Hebėjaus provincija, KLR;
                                                   
                                                
                                                      —
                                                   
                                                   
                                                      „Duferco SA“, Luganas, Šveicarija;
                                                   
                                                
                                    
                                          —
                                       
                                       
                                          „Jiangsu Tiangong Tools Company Limited“:
                                          
                                                      —
                                                   
                                                   
                                                      „Tiangong Aihe Company Limited“, Danbėjaus apskritis, Danjangas, Džiangsu provincija, KLR;
                                                   
                                                
                                    
                        
                               
                           
                           
                              susiję importuotojai Sąjungoje:
                              
                                          —
                                       
                                       
                                          „Benxi Iron and Steel Group Europe GmbH“, Diuseldorfas, Vokietija;
                                       
                                    
                                          —
                                       
                                       
                                          „Duferco Commerciale, SPA“, Genuja, Italija;
                                       
                                    
                        
                               
                           
                           
                              panašios šalies gamintojas:
                              
                                          —
                                       
                                       
                                          „ArcelorMittal USA“, Čikaga, JAV.
                                       
                                    
                        
            1.8.   Tiriamasis laikotarpis ir nagrinėjamasis laikotarpis
      
      
                  (23)
               
               
                  Atliekant dempingo ir žalos tyrimą nagrinėtas 2015 m. sausio 1 d. – 2015 m. gruodžio 31 d. laikotarpis (toliau – tiriamasis laikotarpis arba TL). Tiriant žalai įvertinti svarbias tendencijas buvo nagrinėjamas laikotarpis nuo 2012 m. sausio 1 d. iki tiriamojo laikotarpio pabaigos (toliau – nagrinėjamasis laikotarpis).
               
            2.   NAGRINĖJAMASIS PRODUKTAS IR PANAŠUS PRODUKTAS
      
      2.1.   Nagrinėjamasis produktas
      
      
                  (24)
               
               
                  Nagrinėjamasis produktas – tam tikri plokšti valcavimo produktai iš geležies, nelegiruotojo plieno ar kito legiruotojo plieno, suvynioti arba nesuvynioti į ritinius (įskaitant atraižas ir siauras juostas), po karštojo valcavimo toliau neapdoroti, neplakiruoti, nepadengti arba neapvilkti.
                  Nagrinėjamajam produktui nepriskiriami:
                  
                              —
                           
                           
                              produktai iš nerūdijančiojo plieno ir orientuoto grūdėtumo silicinio elektrotechninio plieno,
                           
                        
                              —
                           
                           
                              produktai iš įrankinio plieno ir greitapjovio plieno (6),
                           
                        
                              —
                           
                           
                              produktai, nesuvynioti į ritinius, be reljefinių raštų, kurių storis didesnis kaip 10 mm ir kurių plotis ne mažesnis kaip 600 mm, ir
                           
                        
                              —
                           
                           
                              produktai, nesuvynioti į ritinius, be reljefinių raštų, kurių storis ne mažesnis kaip 4,75 mm, bet ne didesnis kaip 10 mm, ir kurių plotis ne mažesnis kaip 2 050 mm.
                           
                        KLR kilmės nagrinėjamojo produkto KN kodai šiuo metu yra 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 90, ex 7225 40 60, 7225 40 90, ex 7226 19 10, 7226 91 91 ir 7226 91 99.
               
            
                  (25)
               
               
                  Plokšti karštojo valcavimo produktai iš plieno gaminami juos karštai valcuojant. Tai yra metalo formavimo procesas, kai karštas metalas perleidžiamas tarp vienos ar daugiau porų karštų valcų, kad būtų sumažintas ir suvienodintas storis, kai metalo temperatūra viršija jo rekristalizacijos temperatūrą. Jie gali būti pristatomi įvairiomis formomis: ritiniuose (įriebinti arba ne, ėsdinti arba ne), kaip atraižos (lakštai) arba siauros juostos.
               
            
                  (26)
               
               
                  Plokšti karštojo valcavimo produktai iš plieno naudojami dviem pagrindinėms paskirtims. Pirma, jie yra pirminė žaliava įvairiems galutinės grandies pridėtinės vertės produktams gaminti, pradedant plokščiais šaltojo valcavimo (7) ir dengtais plieno produktais. Antra, jie naudojami kaip pramonės žaliava, kurią galutiniai naudotojai, įskaitant statybos (plieno vamzdelių gamybos), laivų statybos, dujų talpyklų, mašinų, slėginių indų ir energijos vamzdynų sektorius, įsigyja įvairiais tikslais.
               
            2.2.   Panašus produktas
      
      
                  (27)
               
               
                  Atlikus tyrimą nustatyta, kad toliau išvardytų produktų pagrindinės fizinės savybės ir pagrindinė naudojimo paskirtis yra tokios pačios:
                  
                              (a)
                           
                           
                              nagrinėjamojo produkto;
                           
                        
                              (b)
                           
                           
                              KLR ir JAV vidaus rinkoje gaminamo ir parduodamo produkto;
                           
                        
                              (c)
                           
                           
                              Sąjungos pramonės Sąjungoje gaminamo ir parduodamo produkto.
                           
                        
            
                  (28)
               
               
                  Komisija šiuo etapu nusprendė, kad šie produktai yra panašūs produktai, kaip apibrėžta pagrindinio reglamento 1 straipsnio 4 dalyje.
               
            2.3.   Tvirtinimai dėl produkto apibrėžtosios srities
      
      
                  (29)
               
               
                  Pirma, vienas eksportuojantis gamintojas („Jiangsu Tiangong Tools Company Limited“) ir vienas importuotojas, susijęs su kitu Kinijos eksportuojančiu gamintoju („Duferco S.A.“), paprašė, kad tam tikrų rūšių plokšti karštojo valcavimo produktai iš plieno, pramonėje žinomi kaip įrankinis plienas ir greitapjovis plienas, nebūtų priskirti produkto apibrėžtajai sričiai. Jie tvirtino, kad įrankinis plienas ir greitapjovis plienas pasižymi kitokiomis savybėmis, skiriasi jų kainos, specifikacijos ir naudojimo paskirtis.
               
            
                  (30)
               
               
                  2016 m. balandžio 21 d. šiam Kinijos eksportuojančiam gamintojui surengtas klausymas, kuriame dalyvavo prekybos bylas nagrinėjantis pareigūnas. Be to, 2016 m. birželio 22 d. buvo surengtas klausymas importuotojui dėl jo prašymo tam tikrų produktų nepriskirti produkto apibrėžtajai sričiai.
               
            
                  (31)
               
               
                  Skundo pateikėjo nuomone, šie prašymai nebuvo pakankamai pagrįsti ir, jei Komisija šiuos tvirtinimus priimtų, kiltų priemonių vengimo pavojus.
               
            
                  (32)
               
               
                  Komisija nustatė, kad iš tiesų yra didelių fizinių ir cheminių skirtumų tarp kitų rūšių nagrinėjamojo produkto nei įrankinis plienas ir greitapjovis plienas ir įrankinio ir greitapjovio plieno. Įrankiniam ir greitapjoviam plienui yra būdingi keli cheminiai elementai (8), kurių nėra nagrinėjamajame produkte.
               
            
                  (33)
               
               
                  Be to, skiriasi įrankinio plieno bei greitapjovio plieno ir kitų rūšių nagrinėjamojo produkto gamybos procesai ir naudojimo paskirtis, labai skiriasi kainos. Pavyzdžiui, įrankinis plienas ir greitapjovis plienas, ne taip kaip kitų rūšių nagrinėjamasis produktas, naudojamas kitoms medžiagoms apdoroti, apdirbti, išgauti, pjaustyti, presuoti ir perforuoti, o kitų rūšių nagrinėjamasis produktas tokiai paskirčiai įprastai nenaudojamas. Be to, įrankiniam plienui gaminti taikomas kitoks gamybos procesas, kai specifinės savybės išgaunamos per visus gamybos proceso etapus. Dėl tokio gamybos procesų skirtumo įrankinio plieno ir greitapjovio plieno gamybos procesas reikalauja daugiau sąnaudų, todėl tuo galima iš dalies paaiškinti tokio plieno ir kitų rūšių nagrinėjamojo produkto pardavimo kainos skirtumą.
               
            
                  (34)
               
               
                  Įrankinio plieno ir greitapjovio plieno importo apimtis 2015 m. sudarė apie 1,25 proc. visos importo iš Kinijos apimties. Be to, įrankiniam plienui ir greitapjoviam plienui taikomi kiti, konkretūs KN.
               
            
                  (35)
               
               
                  Todėl Komisija preliminariai nepriskyrė įrankinio plieno ir greitapjovio plieno produkto apibrėžtajai sričiai ir pranešė nacionalinėms muitinėms apie galimą priemonių vengimo riziką.
               
            
                  (36)
               
               
                  Antra, 2016 m. rugpjūčio 5 d. vienas naudotojas Italijoje „Marcegaglia Carbon Steel Spa“ pareiškė, kad produkto apibrėžtajai sričiai neturėtų būti priskirtas šių rūšių nagrinėjamasis produktas: plieno be įterpio (angl. IF steel), dvifazio plieno, anglinio plieno ir ne orientuoto grūdėtumo plieno rūšių. Prašymas produkto apibrėžtajai sričiai nepriskirti šių rūšių produkto iš esmės pagrįstas taip:
                  
                              (a)
                           
                           
                              šių rūšių produktas pasižymi kitokiomis savybėmis, jis naudojamas kitai paskirčiai ir jo kainos skiriasi nuo visų kitų rūšių nagrinėjamojo produkto kainų;
                           
                        
                              (b)
                           
                           
                              šių produktų negalima pakeisti kitų rūšių nagrinėjamuoju produktu.
                           
                        
            
                  (37)
               
               
                  Tas pats naudotojas taip pat prašė produkto apibrėžtajai sričiai nepriskirti tų rūšių produkto, kuris naudojamas šaltajam valcavimui, nes jis toliau naudojamas galutinėje grandyje.
               
            
                  (38)
               
               
                  Dėl prašymo produkto apibrėžtajai sričiai nepriskirti plieno be įterpio (angl. IF steel), dvifazio plieno, anglinio plieno ir ne orientuoto grūdėtumo plieno rūšių nagrinėjamojo produkto Komisija nustatė, kad nebuvo įrodyta, kad skirtųsi šių produktų savybės ir naudojimo paskirtis. Be to, galutinis išsamus prašymas produkto apibrėžtajai sričiai nepriskirti tam tikrų produktų gautas labai vėlai. Taigi šiuo etapu Komisija atmetė šį prašymą, tačiau toliau nagrinės šį tvirtinimą.
               
            
                  (39)
               
               
                  Kalbant apie pervalcavimui naudojamą tam tikrų rūšių produktą, – tai viena pagrindinių nagrinėjamojo produkto naudojimo paskirčių, kaip nurodyta 26 konstatuojamojoje dalyje. Vien kitokios naudojimo paskirties nepakanka, kad produktas nebūtų priskirtas produkto apibrėžtajai sričiai. Be to, atmetus šių rūšių nagrinėjamąjį produktą, būtų atmesta didžioji dauguma visų importuojamo nagrinėjamojo produkto rūšių, negana to, administravimo požiūriu būtų neįmanoma vykdyti stebėsenos ir atskirti pervalcavimui naudojamą nuo pervalcavimui nenaudojamo nagrinėjamąjį produktą. Todėl šiuo etapu Komisija atmetė ir šį prašymą.
               
            3.   DEMPINGAS
      
      3.1.   Normalioji vertė
      
      
                  (40)
               
               
                  Vadovaudamasi pagrindinio reglamento 2 straipsnio 7 dalies b punktu Komisija normaliąją vertę KLR eksportuojantiems gamintojams, kurie atitinka pagrindinio reglamento 2 straipsnio 7 dalies c punkto kriterijus ir kuriems galima taikyti rinkos ekonomikos režimą, nustato pagal pagrindinio reglamento 2 straipsnio 1–6 dalis. Tačiau šio režimo neprašė taikyti nė vienas bendradarbiaujantis eksportuojantis gamintojas.
               
            
                  (41)
               
               
                  Todėl pagal pagrindinio reglamento 2 straipsnio 7 dalies a punktą normalioji vertė turėjo būti nustatyta remiantis kainomis arba apskaičiuotąja normaliąja verte tinkamoje trečiojoje rinkos ekonomikos šalyje (toliau – panaši šalis).
               
            
                  (42)
               
               
                  Pranešime apie inicijavimą Komisija pasiūlė naudoti trečiąją rinkos ekonomikos šalį (toliau – panaši šalis), kaip apibrėžta pagrindinio reglamento 2 straipsnio 7 dalies a punkte. Komisija nusiuntė klausimynus visiems žinomiems gamintojams 11 rinkos ekonomikos šalių, kurios paminėtos pranešime apie inicijavimą (9), ir aštuoniose kitose šalyse, kuriose buvo panašaus produkto gamybos ir pardavimo požymių, tiksliau Argentinoje, Australijoje, Egipte, Irane, Japonijoje, Pietų Afrikoje, Korėjos Respublikoje ir Taivane. Iš viso susisiekta su 62 gamintojais 19 galimų panašių šalių. Tačiau norą bendradarbiauti išreiškė ir klausimyno atsakymus pateikė tik viena JAV bendrovė („ArcelorMittal USA“).
               
            
                  (43)
               
               
                  JAV laikomos tinkama panašia rinka, nes tai yra atvira rinka, kurioje veikia dešimt panašaus produkto gamintojų ir kurios importas iš kitų šalių sudaro daugiau nei 10 proc. viso suvartojimo. Todėl ir atsižvelgiant į tai, kad norą bendradarbiauti išreiškė tik vienas JAV gamintojas, JAV preliminariai pasirinktos tinkama panašia šalimi.
               
            
                  (44)
               
               
                  Suinteresuotosios šalys ragintos teikti pastabas dėl šio pasirinkimo. Pastabų negauta, todėl JAV pasirinktos panašia šalimi.
               
            
                  (45)
               
               
                  Remdamasi pagrindinio reglamento 2 straipsnio 2 dalimi Komisija pirmiausia išnagrinėjo, ar panašaus produkto pardavimas JAV nepriklausomiems pirkėjams buvo tipiškas. Nustatyta, kad bendradarbiaujančio panašaus produkto gamintojo vidaus rinkoje parduotas panašaus produkto kiekis yra tipiškas, palyginti su atrinktų Kinijos eksportuojančių gamintojų į Sąjungą eksportuoto nagrinėjamojo produkto kiekiu.
               
            
                  (46)
               
               
                  Komisija vėliau nagrinėjo, ar toks pardavimas gali būti laikomas pardavimu įprastomis prekybos sąlygomis pagal pagrindinio reglamento 2 straipsnio 4 dalį. Tai atlikta nustatant produkto pelningo pardavimo nepriklausomiems pirkėjams dalį. Pelningais buvo laikomi pardavimo sandoriai, kai vieneto kaina buvo lygi gamybos sąnaudoms arba jas viršijo. Taigi buvo nustatytos Amerikos gamintojo gamybos sąnaudos tiriamuoju laikotarpiu.
               
            
                  (47)
               
               
                  Tų rūšių produkto, kurio kiekis, parduotas vidaus rinkoje didesnėmis už sąnaudas kainomis, buvo didesnis nei 80 proc., o vidutinė svertinė tos rūšies produkto pardavimo kaina buvo ne mažesnė nei tos rūšies produkto vieneto gamybos sąnaudos, atveju kiekvienos rūšies produkto normalioji vertė buvo apskaičiuota kaip viso tam tiktos rūšies produkto pardavimo faktinių vidaus rinkos kainų vidutinė svertinė kaina, neatsižvelgiant į tai, ar pardavimas buvo pelningas ar nepelningas.
               
            
                  (48)
               
               
                  Jeigu tam tikros rūšies produkto pelningo pardavimo apimtis sudarė ne daugiau kaip 80 proc. visos tos rūšies produkto pardavimo apimties arba jeigu tos rūšies produkto vidutinė svertinė kaina buvo mažesnė už vieneto gamybos sąnaudas, normalioji vertė buvo nustatoma remiantis faktine vidaus rinkos kaina, kuri buvo apskaičiuota kaip tos rūšies produkto tik pelningo pardavimo vidaus rinkoje per tiriamąjį laikotarpį vidutinė svertinė kaina.
               
            
                  (49)
               
               
                  Tų rūšių produktų, kurių pardavimas nebuvo pelningas, normalioji vertė buvo apskaičiuota pagal pagrindinio reglamento 2 straipsnio 3 dalį remiantis Amerikos gamintojo gamybos sąnaudomis ir tų rūšių produkto, kurio pardavimas yra pelningas, PBA bei pelno dydžiu.
               
            
                  (50)
               
               
                  Kai kurių rūšių produktui, kuris buvo gaminamas panašioje šalyje, nebuvo įmanoma rasti iš KLR į Sąjungą eksportuojamo tam tikros rūšies produkto atitikmens, nes jo Amerikos gamintojas neparduoda. Todėl atitikmens neturinčių tam tikrų rūšių produktų normalioji vertė turėjo būti skaičiuojama pagal pagrindinio reglamento 2 straipsnio 3 dalį remiantis panašios šalies gamintojo gamybos sąnaudomis. Komisija panaudojo panašiausio produkto sąnaudas ir teisingam palyginimui užtikrinti jas pakoregavo atsižvelgdama į modifikavimo darbų (pjovimo ar pjaustymo) sąnaudas. Tada Komisija pridėjo pagrįstą PBA sumą (7–13 proc.), remdamasi su gamyba ir pardavimu susijusiais faktiniais duomenimis, kaip numatyta pagrindinio reglamento 2 straipsnio 6 dalyje. Pagaliau ji pridėjo pagrįstą pelno dydį (10–15 proc.) tam panaudodama pelningo produkto pardavimo vidutinį pelno dydį.
               
            3.2.   Eksporto kainos
      
      
                  (51)
               
               
                  Atrinkti eksportuojantys gamintojai į Sąjungą eksportavo tiek tiesiogiai nepriklausomiems pirkėjams, tiek per susijusias bendroves.
               
            
                  (52)
               
               
                  Eksporto kainos tiesioginio pardavimo atveju pagal pagrindinio reglamento 2 straipsnio 8 dalį buvo pagrįstos už nagrinėjamąjį produktą faktiškai sumokėtomis arba mokėtinomis kainomis.
               
            
                  (53)
               
               
                  Eksportuojančių gamintojų nagrinėjamojo produkto eksporto į Sąjungą per susijusias bendroves, veikiančias kaip importuotojas, sandorių eksporto kaina pagal pagrindinio reglamento 2 straipsnio 9 dalį buvo nustatyta remiantis kaina, kuria importuotas produktas buvo pirmą kartą perparduotas nepriklausomiems pirkėjams Sąjungoje. Tokiais atvejais kaina buvo pakoreguota atsižvelgiant į visas išlaidas, kurios buvo patirtos nuo importo iki perpardavimo.
               
            3.3.   Palyginimas
      
      
                  (54)
               
               
                  Normalioji vertė ir eksporto kaina buvo lyginamos remiantis gamintojo kainomis EXW sąlygomis. Dempingo skirtumai nustatyti lyginant individualias atrinktų eksportuojančių gamintojų kainas EXW sąlygomis ir panašios šalies gamintojo pardavimo vidaus rinkoje kainas arba, atitinkamai, apskaičiuotąją normaliąją vertę.
               
            
                  (55)
               
               
                  Siekiant užtikrinti teisingą normaliosios vertės ir eksporto kainos palyginimą, pagal pagrindinio reglamento 2 straipsnio 10 dalį koreguojant deramai atsižvelgta į skirtumus, turinčius poveikio kainoms ir kainų palyginamumui.
               
            
                  (56)
               
               
                  Tuo remiantis prireikus koreguota atsižvelgiant į vežimo, draudimo, tvarkymo, krovos ir papildomas išlaidas (4 proc.), bankų mokesčius (0,02 proc.), kredito išlaidas (0,05 proc.), komisinius (0,6 proc.) ir netiesioginius mokesčius (4 proc.).
               
            3.4.   Dempingo skirtumas
      
      
                  (57)
               
               
                  Remiantis pagrindinio reglamento 2 straipsnio 11 ir 12 dalimis, kiekvienos rūšies JAV panašaus produkto vidutinė svertinė normalioji vertė buvo palyginta su atrinktų eksportuojančių gamintojų atitinkamos rūšies produkto vidutine svertine eksporto kaina.
               
            
                  (58)
               
               
                  Neatrinktų bendradarbiaujančių eksportuojančių gamintojų dempingo skirtumas nustatytas remiantis pagrindinio reglamento 9 straipsnio 6 dalies nuostatomis. Šis skirtumas apskaičiuotas kaip svertinis vidurkis, remiantis atrinktiems eksportuojantiems gamintojams nustatytais skirtumais.
               
            
                  (59)
               
               
                  Visiems kitiems KLR eksportuojantiems gamintojams Komisija nustatė KLR bendradarbiavimo lygį. Jis nustatytas įvertinus bendradarbiaujančių gamintojų eksporto į Sąjungą apimties dalį, palyginti su visa nagrinėjamosios šalies eksporto į Sąjunga apimtimi.
               
            
                  (60)
               
               
                  Bendradarbiavimo lygis yra aukštas. Tuo remiantis visiems kitiems KLR eksportuojantiems gamintojams preliminariai nustatytas dempingo skirtumas atitinka atrinktų bendradarbiaujančių eksportuojančių gamintojų, kuriems nustatytas didžiausias dempingo skirtumas, dempingo skirtumą.
               
            
                  (61)
               
               
                  Procentais išreikšti CIF kainos Sąjungos pasienyje prieš sumokant muitą laikinieji dempingo skirtumai yra tokie:
                  
                     1 lentelė
                  
                  
                     Dempingo skirtumai, KLR
                  
                  
                              Bendrovė
                           
                           
                              Laikinasis dempingo skirtumas
                           
                        
                              Bengang Steel Plates Co., Ltd.
                           
                           
                              96,5 %
                           
                        
                              Hebei Iron & Steel Group
                           
                           
                              95,0 %
                           
                        
                              Jiangsu Shagang Group
                           
                           
                              106,9 %
                           
                        
                              Kitos bendradarbiaujančios bendrovės
                           
                           
                              100,1 %
                           
                        
                              Visos kitos bendrovės
                           
                           
                              106,9 %
                           
                        
            4.   ŽALA
      
      4.1.   Sąjungos pramonės apibrėžtis ir Sąjungos gamyba
      
      
                  (62)
               
               
                  Atliekant padėties analizę 17 bendrovių Sąjungoje pateikė gamybos ir pardavimo duomenis ir nurodė tiriamuoju laikotarpiu gaminusios panašų produktą. Remiantis skunde pateikta informacija, šios 17 bendrovių pagamina apie 90 proc. viso panašaus produkto Sąjungoje.
               
            
                  (63)
               
               
                  Be šių 17 bendrovių per tiriamąjį laikotarpį panašų produktą gamino dar penkios kitos bendrovės.
               
            
                  (64)
               
               
                  Nustatyta, kad tiriamuoju laikotarpiu bendra Sąjungos gamybos apimtis buvo maždaug 74,7 mln. t. Komisija šią apimtį nustatė remdamasi visa turima informacija apie Sąjungos pramonę, t. y. skundo pateikėjo ir visų žinomų Sąjungos gamintojų pateikta informacija. Kaip nurodyta 10 konstatuojamojoje dalyje, atrinkti penki Sąjungos gamintojai, kurie pagamino 45 proc. viso panašaus produkto Sąjungoje. Atrinktos bendrovės yra tipiškos bendrovės.
               
            
                  (65)
               
               
                  Sąjungos gamintojai, kurie pagamina visą Sąjungos produkciją, sudaro Sąjungos pramonę, kaip apibrėžta pagrindinio reglamento 4 straipsnio 1 dalyje (toliau – Sąjungos pramonė).
               
            
                  (66)
               
               
                  Sąjungos gamintojų verslo modelis ir jų vertikalios integracijos laipsnis skiriasi. Vis dėlto Sąjungos pramonę apskritai galima apibūdinti kaip pramonę, kurios vertikalios integracijos laipsnis yra aukštas, kaip toliau paaiškinta 68 konstatuojamojoje dalyje.
               
            4.2.   Sąjungos suvartojimas
      
      
                  (67)
               
               
                  Kaip minėta 24 konstatuojamojoje dalyje, nagrinėjamojo produkto KN kodai yra keli, įskaitant tam tikrus „ex“ kodus. Siekiant tinkamai įvertinti Sąjungos suvartojimą ir atsižvelgiant į akivaizdžiai ribotą tokių kodų poveikį bendram suvartojimui, apskaičiuojant Sąjungos suvartojimą visiškai atsižvelgta į importuotų produktų, kurių KN kodai yra „ex“, apimtį.
               
            
                  (68)
               
               
                  Sąjungos pramonės įmonės yra daugiausia vertikaliai integruotos, o nagrinėjamasis produktas laikomas pirmine žaliava įvairiems galutinės grandies pridėtinės vertės produktams, pradedant šaltojo valcavimo produktais, gaminti, todėl uždarasis suvartojimas ir suvartojimas laisvojoje rinkoje buvo nagrinėjami atskirai.
               
            
                  (69)
               
               
                  Atliekant žalos analizę skirstymas į uždarąją ir laisvąją rinkas yra svarbus, nes uždarajam naudojimui skirti produktai tiesiogiai nekonkuruoja su importuotais, o sandorių kainos nustatomos grupėse pagal įvairią kainų politiką. Priešingai, laisvojoje rinkoje parduoti skirta produkcija tiesiogiai konkuruoja su importuojamu nagrinėjamuoju produktu, o kainas reguliuoja laisvoji rinka.
               
            
                  (70)
               
               
                  Siekdama susidaryti kuo išsamesnį Sąjungos pramonės vaizdą Komisija surinko duomenis apie visą su panašiu produktu susijusią veiklą ir nustatė, ar produkcija skirta uždarajam naudojimui, ar laisvajai rinkai. Komisija nustatė, kad apie 60 proc. visos Sąjungos gamintojų produkcijos buvo skirta uždarajam naudojimui.
               
            4.2.1.   Uždarasis suvartojimas Sąjungos rinkoje
      
      
                  (71)
               
               
                  Sąjungos uždarąjį suvartojimą Komisija nustatė remdamasi visų žinomų Sąjungos gamintojų uždaruoju naudojimu ir uždaruoju pardavimu Sąjungos rinkoje. Tuo remiantis Sąjungos uždarojo suvartojimo raida buvo tokia:
                  
                     2 lentelė
                  
                  
                     Uždarasis suvartojimas Sąjungos rinkoje (tonomis)
                  
                  
                               
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              Uždarasis suvartojimas
                           
                           
                              40 775 889 
                           
                           
                              42 418 062 
                           
                           
                              42 887 175 
                           
                           
                              42 271 071 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 105
                              
                           
                           
                              
                                 104
                              
                           
                        
                              
                                 Šaltinis:„Eurofer“ klausimyno atsakymai.
                           
                        
            
                  (72)
               
               
                  Sąjungos uždarasis suvartojimas Sąjungos rinkoje nagrinėjamuoju laikotarpiu padidėjo maždaug 4 proc. Šį padidėjimą daugiausia lėmė uždarųjų rinkų, įskaitant detalių gamybos automobilių pramonei rinką, augimas.
               
            4.2.2.   Suvartojimas Sąjungos laisvojoje rinkoje
      
      
                  (73)
               
               
                  Suvartojimą Sąjungos laisvojoje rinkoje Komisija nustatė remdamasi a) visų žinomų Sąjungos gamintojų pardavimu Sąjungos rinkoje ir b) importu į Sąjungą iš visų trečiųjų šalių pagal Eurostato duomenis, taip pat atsižvelgdama į nagrinėjamosios šalies bendradarbiaujančių eksportuojančių gamintojų pateiktus duomenis. Tuo remiantis suvartojimo Sąjungos laisvojoje rinkoje raida buvo tokia:
                  
                     3 lentelė
                  
                  
                     Suvartojimas laisvojoje rinkoje (tonomis)
                  
                  
                               
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              Suvartojimas laisvojoje rinkoje
                           
                           
                              31 405 157 
                           
                           
                              32 292 192 
                           
                           
                              33 139 474 
                           
                           
                              35 156 318 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 103
                              
                           
                           
                              
                                 106
                              
                           
                           
                              
                                 112
                              
                           
                        
                              
                                 Šaltinis:„Eurofer“ klausimyno atsakymai.
                           
                        
            
                  (74)
               
               
                  Suvartojimas Sąjungos laisvojoje rinkoje nagrinėjamuoju laikotarpiu padidėjo apytikriai 12 proc. Padidėjimas daugiausia susijęs su galutinės grandies pramonės ekonomikos atsigavimu.
               
            4.3.   Importas iš nagrinėjamosios šalies
      
      4.3.1.   Importo iš nagrinėjamosios šalies apimtis ir rinkos dalis
      
      
                  (75)
               
               
                  Komisija importo apimtį nustatė pagal Eurostato duomenis. Importo rinkos dalis buvo nustatyta lyginant importo apimtį ir suvartojimą Sąjungos laisvojoje rinkoje, kaip nurodyta 73 lentelėje.
               
            
                  (76)
               
               
                  Importo į Sąjungą iš KLR raida:
                  
                     4 lentelė
                  
                  
                     Importo apimtis (tonomis) ir rinkos dalis
                  
                  
                               
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              Importo iš KLR apimtis
                           
                           
                              246 720 
                           
                           
                              336 028 
                           
                           
                              592 104 
                           
                           
                              1 519 304 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 136
                              
                           
                           
                              
                                 240
                              
                           
                           
                              
                                 616
                              
                           
                        
                              KLR rinkos dalis
                           
                           
                              0,79 %
                           
                           
                              1,04 %
                           
                           
                              1,79 %
                           
                           
                              4,32 %
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 132
                              
                           
                           
                              
                                 227
                              
                           
                           
                              
                                 550
                              
                           
                        
                              
                                 Šaltinis: Eurostatas.
                           
                        
            
                  (77)
               
               
                  Iš šios lentelės matyti, kad absoliučiaisiais skaičiais importas iš nagrinėjamosios šalies per nagrinėjamąjį laikotarpį labai padidėjo. Kartu bendra importo iš Kinijos į Sąjungą rinkos dalis per nagrinėjamąjį laikotarpį padidėjo daugiau nei penkis kartus.
               
            4.3.2.   Importo iš nagrinėjamosios šalies kainos ir priverstinis kainų mažinimas
      
      
                  (78)
               
               
                  Importo kainas Komisija nustatė pagal Eurostato duomenis. Vidutinės svertinės importo į Sąjungą iš nagrinėjamosios šalies kainos raida:
                  
                     5 lentelė
                  
                  
                     Importo kainos (EUR/t)
                  
                  
                               
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              Dempingo kaina importuojamų produktų vidutinė kaina
                           
                           
                              600
                           
                           
                              505
                           
                           
                              463
                           
                           
                              404
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 84
                              
                           
                           
                              
                                 77
                              
                           
                           
                              
                                 67
                              
                           
                        
                              
                                 Šaltinis: Eurostatas.
                           
                        
            
                  (79)
               
               
                  Vidutinės importo kainos sumažėjo nuo 600 EUR/t 2012 m. iki 404 EUR/t per tiriamąjį laikotarpį. Per nagrinėjamąjį laikotarpį vidutinė vieneto importo dempingo kaina sumažėjo apie 33 proc.
               
            
                  (80)
               
               
                  Priverstinį kainų mažinimą per tiriamąjį laikotarpį Komisija vertino lygindama:
                  
                              —
                           
                           
                              pagal gamintojo kainas EXW sąlygomis pakoreguotas vidutines svertines penkių Sąjungos gamintojų kiekvienos rūšies produkto pardavimo nesusijusiems pirkėjams Sąjungos laisvojoje rinkoje kainas ir
                           
                        
                              —
                           
                           
                              bendradarbiaujančių nagrinėjamosios šalies gamintojų kiekvienos rūšies importuoto produkto atitinkamas vidutines svertines CIF Sąjungos pasienyje lygio kainas, taikomas pirmam nepriklausomam pirkėjui Sąjungos rinkoje, tinkamai pakoreguotas atsižvelgiant į išlaidas po importo.
                           
                        
            
                  (81)
               
               
                  Lygintos to paties prekybos lygio sandorių kiekvienos rūšies produkto kainos, kurios prireikus buvo tinkamai pakoreguotos atskaičius lengvatas ir nuolaidas. Palyginus gauti rezultatai išreikšti Sąjungos gamintojų apyvartos tiriamuoju laikotarpiu procentine dalimi. Daugiausia koreguota atsižvelgiant į pristatymo sąnaudas (2,7–6,3 proc., nelygu atrinktas Sąjungos gamintojas) ir nuolaidas (0,1–19,5 proc.). Kadangi šiuo atveju apie save nepranešė nė vienas nesusijęs importuotojas, pridėta 7 EUR/t išlaidų po importo suma – tai koregavimo suma, naudota tyrime dėl tam tikrų plokščių šaltojo valcavimo produktų iš plieno (10). Įvertinta, kad tai tinkamiausias būdas atsižvelgiant į tai, kad šio tyrimo nagrinėjamasis produktas daugeliu atvejų yra panašus į tam tikrus plokščius šaltojo valcavimo produktus iš plieno, kaip paaiškinta 221 konstatuojamojoje dalyje.
               
            
                  (82)
               
               
                  Remiantis tuo, kas išdėstyta, nustatyta, kad dėl importo iš Kinijos dempingo kaina Sąjungos pramonės kainos buvo priverstinai mažinamos 2,7–5,6 proc.
               
            4.4.   Sąjungos pramonės ekonominė padėtis
      
      4.4.1.   Bendrosios pastabos
      
      
                  (83)
               
               
                  Pagal pagrindinio reglamento 3 straipsnio 5 dalį nagrinėjant importo dempingo kaina poveikį Sąjungos pramonei buvo įvertinti visi ekonominiai rodikliai, nagrinėjamuoju laikotarpiu turėję įtakos Sąjungos pramonės būklei.
               
            
                  (84)
               
               
                  Makroekonominiai rodikliai (gamyba, gamybos pajėgumai, pajėgumų naudojimas, pardavimo apimtis, atsargos, augimas, rinkos dalis, užimtumas, našumas ir dempingo skirtumų dydis) vertinti visos Sąjungos pramonės lygiu. Vertinimas grįstas skundo pateikėjo pateikta informacija, patikrinta kryžmiškai palyginus su Sąjungos gamintojų pateiktais duomenimis ir turimais oficialiais statistiniais (Eurostato) duomenimis.
               
            
                  (85)
               
               
                  Mikroekonominiai rodikliai (pardavimo kainos, pelningumas, grynųjų pinigų srautas, investicijos, investicijų grąža, pajėgumas padidinti kapitalą, darbo užmokestis ir gamybos sąnaudos) analizuoti atrinktų Sąjungos gamintojų lygiu. Vertinimas grįstas jų pateikta ir tinkamai patikrinta informacija.
               
            
                  (86)
               
               
                  Siekdama susidaryti kuo išsamesnį Sąjungos pramonės vaizdą, Komisija surinko duomenis apie visą nagrinėjamojo produkto gamybą ir nustatė, ar produkcija skirta uždarajam naudojimui, ar laisvajai rinkai. Kai kurių su Sąjungos pramone susijusių žalos rodiklių atveju Komisija atskirai išanalizavo su laisvąja ir uždarąja rinkomis susijusius duomenis ir atliko palyginamąją analizę. Analizuoti šie veiksniai: pardavimas, rinkos dalis, vieneto kainos, vieneto sąnaudos, pelningumas ir grynųjų pinigų srautas. Tačiau kitus ekonominius rodiklius būtų galima prasmingai nagrinėti tik įvertinus visą veiklą, įskaitant uždarąjį Sąjungos pramonės naudojimą, nes šie rodikliai priklauso nuo visos veiklos, nepaisant to, ar tai uždaroji gamyba, ar produktas parduodamas laisvojoje rinkoje. Analizuoti šie veiksniai: gamyba, pajėgumai, pajėgumų naudojimas, investicijos, investicijų grąža, užimtumas, našumas, atsargos ir darbo sąnaudos. Šiems veiksniams išanalizuoti būtina visos Sąjungos pramonės analizė, kad būtų galima susidaryti išsamų Sąjungos pramonei padarytos žalos vaizdą, nes aptariami duomenys negali būti išskaidyti į uždarojo pardavimo ir laisvojo pardavimo duomenis.
               
            4.4.2.   Makroekonominiai rodikliai
      
      4.4.2.1.   Gamyba, gamybos pajėgumai ir pajėgumų naudojimas
      
                  (87)
               
               
                  Visos Sąjungos gamybos, gamybos pajėgumų ir pajėgumų naudojimo raida nagrinėjamuoju laikotarpiu:
                  
                     6 lentelė
                  
                  
                     Gamyba, gamybos pajėgumai ir pajėgumų naudojimas
                  
                  
                               
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              Gamybos apimtis (tonomis)
                           
                           
                              73 050 974 
                           
                           
                              74 588 182 
                           
                           
                              75 509 517 
                           
                           
                              74 718 189 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 102
                              
                           
                           
                              
                                 103
                              
                           
                           
                              
                                 102
                              
                           
                        
                              Gamybos pajėgumai (tonomis)
                           
                           
                              102 247 218 
                           
                           
                              100 667 836 
                           
                           
                              100 040 917 
                           
                           
                              98 093 841 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 98
                              
                           
                           
                              
                                 96
                              
                           
                        
                              Pajėgumų naudojimas
                           
                           
                              71,4 %
                           
                           
                              74,1 %
                           
                           
                              75,5 %
                           
                           
                              76,2 %
                           
                        
                              
                                 Šaltinis:„Eurofer“ klausimyno atsakymai.
                           
                        
            
                  (88)
               
               
                  Per nagrinėjamąjį laikotarpį Sąjungos pramonės gamybos apimtis padidėjo 2 proc., nors vienas Sąjungos gamintojas Italijoje tuo pačiu laikotarpiu gerokai sumažino gamybos apimtį (– 3 mln. t).
               
            
                  (89)
               
               
                  Nurodyti pajėgumų duomenys reiškia techninius pajėgumus, o tai reiškia, kad atsižvelgta į pramonės standartiniais laikomus koregavimus, atliekamus atsižvelgiant į įsisteigimo laiką, priežiūrą, gamybos kliūtis ir kitus įprastus gamybos sustabdymus. Gamybos pajėgumai nagrinėjamuoju laikotarpiu sumažėjo dėl to, kad Belgijoje ir Italijoje buvo sustabdyta gamyba.
               
            
                  (90)
               
               
                  Pajėgumų naudojimo koeficientas padidėjo dėl to, kad dėl padidėjusio uždarojo suvartojimo (+ 4 proc.) ir suvartojimo laisvojoje rinkoje (+ 12 proc.) šiek tiek padidėjo gamybos apimtis, nepaisant iš esmės vieno Sąjungos gamintojo Italijoje didelio gamybos apimties sumažinimo.
               
            4.4.2.2.   Pardavimo apimtis ir rinkos dalis
      
                  (91)
               
               
                  Sąjungos pramonės pardavimo apimties ir laisvosios rinkos dalies raida nagrinėjamuoju laikotarpiu:
                  
                     7 lentelė
                  
                  
                     Pardavimo apimtis ir rinkos dalis (laisvoji rinka)
                  
                  
                               
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              Pardavimo apimtis (tonomis)
                           
                           
                              27 273 319 
                           
                           
                              27 468 243 
                           
                           
                              27 910 748 
                           
                           
                              27 327 906 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 101
                              
                           
                           
                              
                                 102
                              
                           
                           
                              
                                 100
                              
                           
                        
                              Rinkos dalis
                           
                           
                              86,8 %
                           
                           
                              85,1 %
                           
                           
                              84,2 %
                           
                           
                              77,7 %
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 98
                              
                           
                           
                              
                                 97
                              
                           
                           
                              
                                 90
                              
                           
                        
                              
                                 Šaltinis:„Eurofer“ klausimyno atsakymai ir Eurostato duomenys.
                           
                        
            
                  (92)
               
               
                  Sąjungos pramonės pardavimo Sąjungos rinkoje apimtis nagrinėjamuoju laikotarpiu palyginti nesikeitė, t. y. sudarė 27–28 mln. t.
               
            
                  (93)
               
               
                  Nagrinėjamuoju laikotarpiu Sąjungos pramonės rinkos dalis vertinant pagal Sąjungos suvartojimą sumažėjo daugiau nei 9 procentiniais punktais, t. y. nuo 86,8 iki 77,7 proc. Sąjungos pramonės rinkos dalis sumažėjo daug daugiau nei nežymiai padidėjo jos pardavimas Sąjungos laisvojoje rinkoje.
               
            
                  (94)
               
               
                  Sąjungos uždarosios rinkos apimties ir rinkos dalies raida nagrinėjamuoju laikotarpiu:
                  
                     8 lentelė
                  
                  
                     Sąjungos uždarosios rinkos apimtis ir rinkos dalis
                  
                  
                               
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              Sąjungos uždarosios rinkos apimtis (tonomis)
                           
                           
                              40 775 889 
                           
                           
                              42 418 062 
                           
                           
                              42 887 175 
                           
                           
                              42 271 071 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 105
                              
                           
                           
                              
                                 104
                              
                           
                        
                              Visa Sąjungos pramonės gamyba (tonomis)
                           
                           
                              73 050 974 
                           
                           
                              74 588 182 
                           
                           
                              75 509 517 
                           
                           
                              74 718 189 
                           
                        
                              Uždarosios rinkos apimties procentinė dalis, palyginti su visa gamyba
                           
                           
                              55,7 %
                           
                           
                              56,7 %
                           
                           
                              56,6 %
                           
                           
                              56,4 %
                           
                        
                              
                                 Šaltinis:„Eurofer“ klausimyno atsakymai ir Eurostatas.
                           
                        
            
                  (95)
               
               
                  Sąjungos pramonės Sąjungos uždarosios rinkos apimtis (sudėjus uždarąjį naudojimą ir uždarąjį pardavimą Sąjungos rinkoje) nagrinėjamuoju laikotarpiu padidėjo 4 proc., nuo maždaug 40,7 mln. t 2011 m. iki 42,2 mln. t tiriamuoju laikotarpiu.
               
            
                  (96)
               
               
                  Sąjungos pramonės uždarosios rinkos dalis (išreikšta visos gamybos procentine dalimi) nagrinėjamuoju laikotarpiu nesikeitė ir sudarė 55,7–56,7 proc.
               
            4.4.2.3.   Užimtumas ir našumas
      
                  (97)
               
               
                  Užimtumas apskaičiuotas į jį įtraukiant tik darbuotojus, kurie tiesiogiai dirba su panašiu produktu įvairiose Sąjungos gamintojų plieno gamyklose. Šis metodas užtikrina tikslius duomenis, kuriuos gana lengva nustatyti.
               
            
                  (98)
               
               
                  Užimtumo ir našumo raida nagrinėjamuoju laikotarpiu:
                  
                     9 lentelė
                  
                  
                     Užimtumas ir našumas
                  
                  
                               
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              Darbuotojų skaičius
                              (darbo visą darbo laiką ekvivalentas darbuotojui)
                           
                           
                              18 729 
                           
                           
                              18 632 
                           
                           
                              17 739 
                           
                           
                              17 829 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 95
                              
                           
                           
                              
                                 95
                              
                           
                        
                              Našumas (tonomis darbuotojui)
                           
                           
                              3 900 
                           
                           
                              4 003 
                           
                           
                              4 257 
                           
                           
                              4 191 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 103
                              
                           
                           
                              
                                 109
                              
                           
                           
                              
                                 107
                              
                           
                        
                              
                                 Šaltinis:„Eurofer“ klausimyno atsakymai.
                           
                        
            
                  (99)
               
               
                  Atsižvelgdama į vis didėjančią konkurenciją rinkoje dėl importo iš Kinijos ir kito importo ir siekdama sumažinti gamybos sąnaudas ir padidinti efektyvumą, Sąjungos pramonė per nagrinėjamąjį laikotarpį sumažino užimtumą. Darbuotojų skaičius per nagrinėjamąjį laikotarpį sumažintas 5 proc., neatsižvelgiant į netiesioginį užimtumą. Dėl šios priežasties ir atsižvelgiant į tai, kad nagrinėjamuoju laikotarpiu gamybos apimtis šiek tiek padidėjo (+ 2 proc.), Sąjungos pramonės darbo jėgos našumas, vertinamas kaip vieno darbuotojo metinis našumas, padidėjo daug labiau (+ 7 proc.), nei padidėjo faktinė gamybos apimtis. Tai rodo, kad, siekdama išlikti konkurencinga, Sąjungos pramonė buvo pasirengusi prisitaikyti prie besikeičiančių rinkos sąlygų.
               
            4.4.2.4.   Atsargos
      
                  (100)
               
               
                  Sąjungos gamintojų atsargų raida nagrinėjamuoju laikotarpiu:
                  
                     10 lentelė
                  
                  
                     Atsargos
                  
                  
                               
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              Laikotarpio pabaigos atsargos (tonomis)
                           
                           
                              2 908 745 
                           
                           
                              2 646 989 
                           
                           
                              2 653 224 
                           
                           
                              2 798 420 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 91
                              
                           
                           
                              
                                 91
                              
                           
                           
                              
                                 96
                              
                           
                        
                              Laikotarpio pabaigos atsargos (gamybos procentine dalimi)
                           
                           
                              4,0 %
                           
                           
                              3,5 %
                           
                           
                              3,5 %
                           
                           
                              3,7 %
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 89
                              
                           
                           
                              
                                 88
                              
                           
                           
                              
                                 94
                              
                           
                        
                              
                                 Šaltinis:„Eurofer“ klausimyno atsakymai.
                           
                        
            
                  (101)
               
               
                  Per nagrinėjamąjį laikotarpį laikotarpio pabaigos atsargų lygis šiek tiek sumažėjo. Daugumos rūšių panašų produktą Sąjungos pramonė gamina pagal konkrečius naudotojų užsakymus. Todėl atsargos nelaikomos svarbiu žalos šiai pramonei rodikliu. Tai taip pat patvirtinta išnagrinėjus laikotarpio pabaigos atsargų lygio, išreikšto gamybos apimties procentine dalimi, raidą. Kaip matyti iš to, kas išdėstyta, šis rodiklis liko palyginti stabilus ir sudarė apie 3,5–4 proc. gamybos apimties.
               
            4.4.2.5.   Dempingo skirtumo dydis
      
                  (102)
               
               
                  Visi dempingo skirtumai buvo gerokai didesni už de minimis lygį. Atsižvelgiant į importo iš nagrinėjamosios šalies apimtį ir kainas, faktinių didelių dempingo skirtumų dydžio poveikis Sąjungos pramonei nebuvo nereikšmingas.
               
            4.4.2.6.   Augimas
      
                  (103)
               
               
                  Sąjungos suvartojimas (laisvojoje rinkoje) per nagrinėjamąjį laikotarpį padidėjo apytikriai 12 proc., o Sąjungos pramonės pardavimo Sąjungos rinkoje apimtis nesikeitė. Todėl Sąjungos pramonė per nagrinėjamąjį laikotarpį prarado rinkos dalį, o importo iš nagrinėjamosios šalies rinkos dalis gerokai padidėjo.
               
            4.4.3.   Mikroekonominiai rodikliai
      
      4.4.3.1.   Kainos ir kainoms poveikio turintys veiksniai
      
                  (104)
               
               
                  Sąjungos gamintojų vidutinių svertinių vieneto pardavimo Sąjungos laisvojoje rinkoje kainų raida nagrinėjamuoju laikotarpiu:
                  
                     11 lentelė
                  
                  
                     Pardavimo kainos Sąjungoje laisvojoje rinkoje
                  
                  
                               
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              Pardavimo kaina (EUR/t)
                           
                           
                              553
                           
                           
                              498
                           
                           
                              471
                           
                           
                              427
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 90
                              
                           
                           
                              
                                 85
                              
                           
                           
                              
                                 77
                              
                           
                        
                              Vieneto gamybos sąnaudos (EUR/t)
                           
                           
                              572
                           
                           
                              511
                           
                           
                              469
                           
                           
                              431
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 89
                              
                           
                           
                              
                                 82
                              
                           
                           
                              
                                 75
                              
                           
                        
                              
                                 Šaltinis: atrinktų Sąjungos gamintojų klausimyno atsakymai.
                           
                        
            
                  (105)
               
               
                  Iš lentelės duomenų matyti, kaip keitėsi vieneto pardavimo kaina Sąjungos laisvojoje rinkoje, palyginti su atitinkamomis gamybos sąnaudomis. Pardavimo kainos buvo vidutiniškai mažesnės už vieneto gamybos sąnaudas, išskyrus 2014 m., kai rinka ėmė augti, o importui iš Kinijos tenkanti rinkos dalis buvo mažesnė nei tiriamuoju laikotarpiu.
               
            
                  (106)
               
               
                  2012–2013 m. euro zonos skolų krizės pasekmės ir 2012 m. sumažėjusi plieno paklausa turėjo neigiamo poveikio Sąjungos pramonės veiklos rezultatams. 2014 m. ir 2015 m. pirmoje pusėje Sąjungos pramonė pradėjo atsigauti, nes dėjo dideles pastangas, kad išliktų konkurencinga, visų pirma didino Sąjungos pramonės darbo jėgos našumą, kaip nurodyta 99 konstatuojamojoje dalyje, todėl Sąjungos pramonei pavyko padidinti našumą ir pagerinti pajėgumų naudojimą.
               
            
                  (107)
               
               
                  Nepaisant šių pastangų gamybos sąnaudos apskritai buvo didesnės už mažėjančias pardavimo kainas, o nenorėdami prarasti didelės rinkos dalies Sąjungos gamintojai prisiderino prie kainų mažėjimo spiralės ir labai sumažino savo pardavimo kainas, ypač 2015 m. Nagrinėjamasis produktas yra prekė, todėl Sąjungos gamintojai turėjo prisiderinti prie kainų mažėjimo spiralės.
               
            
                  (108)
               
               
                  Atrinktų gamintojų tam tikri uždarajam suvartojimui skirti plokšti karštojo valcavimo produktai iš geležies, nelegiruotojo plieno ar kito legiruotojo plieno buvo perduoti arba pristatyti galutinės grandies perdirbimui perdavimo sandorių kainomis, taikant skirtingą kainodaros politiką (sąnaudos, papildomos sąnaudos, rinkos kaina). Todėl iš uždarojo naudojimo kainų raidos negalima daryti reikšmingų išvadų.
               
            4.4.3.2.   Darbo sąnaudos
      
                  (109)
               
               
                  Sąjungos gamintojų vidutinių darbo sąnaudų raida nagrinėjamuoju laikotarpiu:
                  
                     12 lentelė
                  
                  
                     Vidutinės vieno darbuotojo darbo sąnaudos
                  
                  
                               
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              Vidutinės vieno darbuotojo darbo sąnaudos (EUR)
                           
                           
                              63 722 
                           
                           
                              63 374 
                           
                           
                              66 039 
                           
                           
                              66 023 
                           
                        
                              
                                 Indeksas (2011 m. = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 104
                              
                           
                           
                              
                                 104
                              
                           
                        
                              
                                 Šaltinis: atrinktų Sąjungos gamintojų klausimyno atsakymai.
                           
                        
            
                  (110)
               
               
                  Per nagrinėjamąjį laikotarpį vidutinės vieno darbuotojo darbo sąnaudos padidėjo 4 proc.
               
            4.4.3.3.   Pelningumas, grynųjų pinigų srautas, investicijos, investicijų grąža ir pajėgumas padidinti kapitalą
      
                  (111)
               
               
                  Sąjungos gamintojų pelningumo, grynųjų pinigų srauto, investicijų ir investicijų grąžos raida nagrinėjamuoju laikotarpiu:
                  
                     13 lentelė
                  
                  
                     Pelningumas, grynųjų pinigų srautas, investicijos ir investicijų grąža
                  
                  
                               
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              Pardavimo Sąjungos laisvojoje rinkoje pelningumas (pardavimo apyvartos procentine dalimi)
                           
                           
                              – 3,3 %
                           
                           
                              – 2,7 %
                           
                           
                              0,4 %
                           
                           
                              – 0,8 %
                           
                        
                              Grynųjų pinigų srautas (tūkst. EUR)
                           
                           
                              150 190 
                           
                           
                              139 285 
                           
                           
                              221 982 
                           
                           
                              122 723 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 93
                              
                           
                           
                              
                                 148
                              
                           
                           
                              
                                 82
                              
                           
                        
                              Investicijos (tūkst. EUR)
                           
                           
                              334 789 
                           
                           
                              256 013 
                           
                           
                              289 581 
                           
                           
                              291 771 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 76
                              
                           
                           
                              
                                 86
                              
                           
                           
                              
                                 87
                              
                           
                        
                              Investicijų grąža
                           
                           
                              – 4,5 %
                           
                           
                              – 3,5 %
                           
                           
                              0,5 %
                           
                           
                              – 1,0 %
                           
                        
                              
                                 Šaltinis: atrinktų Sąjungos gamintojų klausimyno atsakymai.
                           
                        
            
                  (112)
               
               
                  Komisija Sąjungos gamintojų pelningumą nustatė ikimokestinius grynuosius nuostolius, patirtus parduodant panašų produktą Sąjungos laisvojoje rinkoje, išreiškusi tokio pardavimo apyvartos procentine dalimi.
               
            
                  (113)
               
               
                  Nagrinėjamuoju laikotarpiu pelningumo raida buvo neigiama: nuostolingai veikta visus trejus metus, išskyrus 2014 m. 2012–2013 m. nuostoliai iš dalies yra susiję su euro zonos skolų krizės pasekmėmis (ir 2012 m. sumažėjusia plieno paklausa), o 2014 m. ir 2015 m. pirmoje pusėje Sąjungos gamintojai galėjo iš dalies atsigauti.
               
            
                  (114)
               
               
                  Grynųjų pinigų srautas yra Sąjungos gamintojų gebėjimas patiems finansuoti savo veiklą. Grynųjų pinigų srauto tendencijos nagrinėjamuoju laikotarpiu labai svyravo, tačiau apskritai iš esmės buvo teigiamos – daugiausia dėl su grynaisiais pinigais nesusijusių išlaidų, kaip antai nuvertėjimo.
               
            
                  (115)
               
               
                  Kadangi investicijų grąža per visus metus apskritai buvo neigiama, išskyrus 2014 m., Sąjungos pramonė 2012–2015 m. savo investicijas sumažino 13 proc. Kaip matyti iš sumažėjusių investicijų, nagrinėjamuoju laikotarpiu patirti nuostoliai turėjo poveikio pajėgumui padidinti kapitalą.
               
            
                  (116)
               
               
                  Pagaliau lentelėje 2015 m. duomenys suskirstyti į ketvirčius, nes skundo pateikėjas skunde teigė, kad 2015 m. antroje pusėje padėtis labai pablogėjo. Duomenys lentelėje iš tiesų patvirtina, kad 2015 m. antroje pusėje labai sumažėjo pelningumas ir grynoji pardavimo vertė dėl tolesnio pardavimo kainų smukdymo Sąjungos laisvojoje rinkoje.
                  
                     14 lentelė
                  
                  
                     Atrinktų Sąjungos gamintojų ketvirčio pelningumas
                  
                  
                              2015 m. ketvirtis
                           
                           
                              Bendrovių ketvirčio pelningumas (nuostoliai) (mln. EUR)
                           
                           
                              Grynoji tonos pardavimo kaina
                           
                           
                              Grynasis pardavimas laisvojoje rinkoje
                              (mln. EUR)
                           
                           
                              Pelningumo procentinė dalis
                           
                        
                              Pirmas
                           
                           
                              37,98
                           
                           
                              444,71
                           
                           
                              1 073,34 
                           
                           
                              3,5 %
                           
                        
                              Antras
                           
                           
                              22,78
                           
                           
                              436,19
                           
                           
                              1 001,60 
                           
                           
                              2,3 %
                           
                        
                              Trečias
                           
                           
                              – 22,92
                           
                           
                              426,36
                           
                           
                              857,49
                           
                           
                              – 2,7 %
                           
                        
                              Ketvirtas
                           
                           
                              – 69,80
                           
                           
                              392,92
                           
                           
                              699,47
                           
                           
                              – 10,0 %
                           
                        
                              Iš viso
                           
                           
                              – 31,9
                           
                           
                              427,2
                           
                           
                              3 631,9 
                           
                           
                              – 0,8 %
                           
                        
                              
                                 Šaltinis: atrinktų Sąjungos gamintojų klausimyno atsakymai.
                           
                        
            4.4.4.   Išvada dėl materialinės žalos
      
      
                  (117)
               
               
                  Viena vertus, visa Sąjungos pramonė galėjo šiek tiek padidinti gamybos apimtį (nepaisant iš esmės vieno stambaus Italijos gamintojo didelio gamybos apimties sumažinimo) ir pagerinti pajėgumų naudojimo koeficientą dėl padidėjusio uždarojo suvartojimo ir suvartojimo laisvojoje rinkoje. Ji taip pat ėmėsi konkrečių veiksmų efektyvumui padidinti labai apribodama gamybos (daugiausia žaliavų) sąnaudas ir didindama vieno darbuotojo gamybos apimtį. Dėl to gamybos sąnaudos sumažėjo 25 proc. Be to, jos grynųjų pinigų srautas per visą nagrinėjamąjį laikotarpį buvo teigiamas. Atrinkti Sąjungos gamintojai per nagrinėjamąjį laikotarpį dar sugebėjo investuoti apie 250–330 mln. EUR per metus.
               
            
                  (118)
               
               
                  Kita vertus, nepaisant Sąjungos pramonės pastangų nagrinėjamuoju laikotarpiu apskritai gerinti veiklą, kiti žalos rodikliai rodo, kad padėtis laisvojoje rinkoje blogėjo: išskyrus 2014 m. ir 2015 m. pradžią, kai Sąjungos pramonė pradėjo šiek tiek atsigauti, per visą nagrinėjamąjį laikotarpį ji patyrė nuostolius, kurie 2015 m. antroje pusėje pasiekė nepateisinamą lygį. Iš tikrųjų nepaisant to, kad pardavimo apimtis Sąjungos laisvojoje rinkoje buvo pakankamai stabili, Sąjungos pramonė prarado rinkos dalį ir turėjo mažinti investicijas, atsižvelgdama į neigiamą investicijų grąža.
               
            
                  (119)
               
               
                  Atsižvelgiant į tai, kas išdėstyta, šiuo etapu daroma išvada, jog iš pateiktų duomenų matyti, kad Sąjungos pramonės padėtis tiriamojo laikotarpio pabaigoje buvo bloga, bet ne tiek, kad Sąjungos pramonė per nagrinėjamąjį laikotarpį būtų patyrusi materialinę žalą, kaip apibrėžta pagrindinio reglamento 3 straipsnio 5 dalyje.
               
            5.   ŽALOS GRĖSMĖ
      
      5.1.   Įvadas
      
      
                  (120)
               
               
                  Pagal pagrindinio reglamento 3 straipsnio 9 dalies antrą pastraipą analizuojant materialinės žalos Sąjungos pramonei grėsmę atsižvelgta į šiuos veiksnius:
                  
                              i)
                           
                           
                              importo dempingo kaina į Sąjungos rinką augimo tempas rodo tikimybę, kad importas gerokai didės;
                           
                        
                              ii)
                           
                           
                              ar pakankami eksportuotojo laisvai disponuojami pajėgumai arba neišvengiamas tokių pajėgumų aiškus didėjimas, patvirtinantis eksporto dempingo kaina į Sąjungą didėjimo tikimybę, atsižvelgiant į tai, ar yra kitų eksportuotojui prieinamų rinkų papildomam eksportui absorbuoti;
                           
                        
                              iii)
                           
                           
                              importuojami produktai įvežami tokiomis kainomis, kurios labai smukdytų kainas arba trukdytų kainoms kilti, kaip kad būtų atsitikę kitomis aplinkybėmis, ir tikriausiai padidintų importuojamų produktų paklausą, ir
                           
                        
                              iv)
                           
                           
                              kokios yra atsargos.
                           
                        
            
                  (121)
               
               
                  Kaip galima suprasti iš 3 straipsnio 9 dalies antros pastraipos frazės „tokius veiksnius, kaip“, be šių keturių veiksnių žalos grėsmei nustatyti gali būti analizuojami ir kiti veiksniai. Visų pirma Komisija toliau analizavo tokius veiksnius kaip pelningumas ir priimti užsakymai, apie kuriuos ji turėjo surinkusi tiriamojo laikotarpio ir laikotarpio po tiriamojo laikotarpio duomenis.
               
            
                  (122)
               
               
                  Kalbant apie nagrinėjamąjį laikotarpį, Komisija dar kartą peržiūrėjo 2012–2015 m. duomenis, nes norint nustatyti, ar kyla žalos Sąjungos pramonei grėsmė (11), reikia suprasti, kokia yra dabartinė Sąjungos pramonės padėtis. Tada ji atliko su visais veiksniais susijusių prognozių analizę. Be to, ji surinko 2016 m. sausio mėn. – birželio mėn. duomenis apie importą dempingo kaina, Kinijos pajėgumus ir importo kainas, kad galėtų patvirtinti arba paneigti prognozes, kaip to reikalauja Teismas (12). Tačiau 2016 m. sausio mėn. – birželio mėn. išsamių duomenų apie pelningumą ir priimtus užsakymus negauta, turėti tik nevisiškai išsamūs laikotarpio iki 2016 m. kovo mėn. pabaigos duomenys. Nebuvo įmanoma rasti išsamių duomenų apie atsargas, ypač Sąjungos pramonės atsargas, iki 2016 m. birželio mėn. pabaigos. Tačiau šie duomenys bus atnaujinti paskelbus šį reglamentą ir, jei įmanoma, bus analizuojami ir kiti veiksniai. Šiuo etapu duomenys apie pelningumą, priimtus užsakymus ir atsargų lygį buvo geriausi turimi duomenys.
               
            
                  (123)
               
               
                  Pagaliau pagrindinio reglamento 3 straipsnio 9 dalies pirmos pastraipos antrame sakinyje reikalaujama, kad aplinkybių pasikeitimas būtų aiškiai numatomas ir neišvengiamas.
               
            5.2.   Žalos grėsmė
      
      5.2.1.   Importo dempingo kaina į Sąjungos rinką augimo tempas rodo tikimybę, kad importas gerokai didės
      
      
                  (124)
               
               
                  Importas iš nagrinėjamosios šalies tiriamuoju laikotarpiu padidėjo net nuo 246 720 t 2012 m. iki 1 519 304 t, kaip parodyta 76 konstatuojamosios dalies lentelėje. Visą laiką importuota nuolat mažėjančiomis kainomis. Tai, kad labai padidėjo (+ 550 proc.) importui dempingo kaina iš Kinijos tenkanti rinkos dalis, patvirtina, kad šis importas augo ne vien dėl to, kad padidėjo paklausa (+ 12 proc.). Kinijos eksportuojantys gamintojai skverbėsi į naują rinką ir didino rinkos dalį importuodami produktus mažomis kainomis kitų ekonominės veiklos vykdytojų, įskaitant Sąjungos gamintojus, sąskaita. Importo iš Kinijos apimtis per 2016 m. pirmą pusmetį dar padidėjo (8,5 proc.) ir sudarė 773 275 t (šaltinis – Eurostatas), palyginti su 2015 m. pirmu pusmečiu (712 390 t). Iš turimų duomenų matyti, kad importas dempingo kaina iš Kinijos augo ne tik nagrinėjamuoju laikotarpiu – ši tendencija nebuvo sustabdyta ar nepasikeitė ir laikotarpiu po tiriamojo laikotarpio.
               
            5.2.2.   Pakankami laisvai disponuojami pajėgumai
      
      5.2.2.1.   KLR pajėgumai (neapdorotas plienas ir panašus produktas)
      
                  (125)
               
               
                  Iš turimos informacijos apie Kinijos neapdoroto plieno pajėgumus matyti, kad jie jau ilgą laiką greitai didėja. 2004 m. KLR teko 25,6 proc. viso pasaulio neapdoroto plieno gamybos (13), o 2015 m. KLR beveik padvigubino gamybą ir jai teko 50,3 proc. viso pasaulio neapdoroto plieno gamybos. Dėl to Komisijos komunikate dėl plieno teigiama: „nepaprastai padaugėjo nepanaudotų gamybos pajėgumų tam tikrose trečiosiose šalyse, ypač Kinijoje. Apskaičiuota, kad vien Kinijos perteklinis pajėgumas siekia maždaug 350 mln. t, o tai beveik dvigubai daugiau nei Sąjungos metinis pajėgumas (14).“
               
            
                  (126)
               
               
                  Šiuo atžvilgiu EBPO apskaičiavo, kad 2014 m. visi Kinijos plieno gamybos pajėgumai sudarė 1 140 mln. t (15), o faktinė Kinijos gamybos apimtis – 822,8 mln. t (16). Taigi, Kinijos turimi pertekliniai pajėgumai sudaro tikrai daugiau nei 300 mln. t.
               
            
                  (127)
               
               
                  Be to, tokie plieno pertekliniai pajėgumai neatitinka panašaus produkto paklausos KLR ar kitose šalyse. Iš tiesų remiantis naujausiu EBPO tyrimu paklausos augimas pasaulio rinkose lėtėja, o pajėgumų ir paklausos atotrūkis didėja (17).
               
            
                  (128)
               
               
                  Fakto, kad nagrinėjamojoje šalyje yra didžiuliai plieno pertekliniai pajėgumai, Kinijos valdžios institucijos neginčija. Pirma, Kinijos valstybės taryba 2016 m. vasario 1 d. išleido nuomonę „Kaip plieno pramonei išspręsti perteklinių pajėgumų klausimą“ (angl. „Opinion for the steel industry to resolve excess capacity“), kurioje nustatytas bendras Kinijos požiūris, kaip ryžtingiau spręsti perteklinių Kinijos plieno pramonės pajėgumų problemą. Priemonėmis neapdoroto plieno pajėgumai, be kita ko, būtų mažinami 100–150 mln. t per penkerius metus ir griežtai draudžiami nauji gamybos pajėgumai. Antra, Kinijos geležies ir plieno asociacija (CISA) savo pastabose taip pat minėjo, kad „per pastaruosius kelis metus Kinijos vyriausybė ir Kinijos plieno asociacija ėmėsi veiksmingų priemonių. Nuo 2011 m. Kinija aktyviai šalina pasenusius pajėgumus ir stiprina energijos taupymo priemones (18)“.
               
            
                  (129)
               
               
                  Tačiau neseniai pranešta apie minėto Kinijos pranešimo dėl pajėgumų mažinimo po tiriamojo laikotarpio ir faktinės padėties neatitikimus:
                  
                              —
                           
                           
                              yra pranešimų, kad nagrinėjamojoje šalyje pastebimas plieno gamyklų „zombių“ fenomenas (19): tai gamyklos, apie kurias visą laiką sakoma, kad jos uždaromos, tačiau faktiškai jos nėra niekada uždaromos.
                           
                        
                              —
                           
                           
                              Kitas šaltinis taip pat nurodė, kad vėl atidaryta 41 aukštakrosnė, o naujausiais pranešimais nuo 2016 m. pradžios KLR vėl pradėjo veikti daugiau kaip 50 mln. t plieno pajėgumų (20).
                           
                        
                              —
                           
                           
                              Štai ką teigia Pasaulio plieno asociacija apie neapdoroto plieno gamybą pasaulyje per 2016 m. pirmus 6 mėnesius: „Neapdoroto plieno gamybos apimtis pasaulyje per pirmus 2016 m. šešis mėnesius sudarė 794,8 MT, t. y. sumažėjo – 1,9 proc., palyginti su tuo pačiu 2015 m. laikotarpiu. Neapdoroto plieno gamyba ES 28 valstybėse narėse sumažėjo – 6,1 proc. Kinijos neapdoroto plieno gamyba 2016 m. birželio mėn. sudarė 69,5 MT, t. y. padidėjo 1,7 proc., palyginti su 2015 m. birželio mėn
                                  (21).“
                           
                        
            
                  (130)
               
               
                  Pagaliau Komisija analizavo Kinijos valdžios institucijų pasižadėjimus ir įsipareigojimus, minėtus 128 konstatuojamojoje dalyje. Nepaisant šių pranešimų 2016 m. pradžioje, situacija nepasikeitė.
               
            
                  (131)
               
               
                  Taigi manoma, kad KLR plieno sektoriaus perteklinių pajėgumų klausimas yra plačiai žinomas ir jį pripažįsta Kinijos valdžios institucijos.
               
            
                  (132)
               
               
                  Įvertinta, kad panašus produktas sudaro didelę visos neapdoroto plieno gamybos dalį dėl šios priežasties: visa Kinijos neapdoroto plieno gamybos apimtis 2013 ir 2014 m. buvo atitinkamai 822 000 mln. t ir 822 698 mln. t, o visa Kinijos plokščių karštojo valcavimo produktų apimtis – 311 564 mln. t (arba apie 37,9 proc. visos neapdoroto plieno gamybos) ir 317 387 mln. t (arba apie 38,6 proc. visos neapdoroto plieno gamybos) (22). Taigi, šie duomenys apie neapdorotą plieną taip pat leidžia susidaryti nuomonę apie panašaus produkto perteklinius pajėgumus KLR.
               
            
                  (133)
               
               
                  Antra, 185 konstatuojamosios dalies lentelėje faktinė KLR panašaus produkto gamyba lyginama su faktine kitų šalių gamyba 2014 ir 2013 m. Toje lentelėje parodyta, kad, pvz., 2014 m. faktinė KLR panašaus produkto gamybos apimtis (317,4 t) yra apytikriai 5 kartus didesnė už bendrą Rusijos, Ukrainos, Irano ir Brazilijos gamybos apimtį kartu paėmus (57,4 mln. t). Tai rodo milžiniškus KLR panašaus produkto gamybos pajėgumus.
               
            
                  (134)
               
               
                  Trečia, per tyrimą patvirtinta, kad per tiriamąjį laikotarpį atrinktų Kinijos eksportuojančių gamintojų pajėgumų naudojimo koeficientas siekė 65 proc. Tai yra tik trijų bendrovių daugiau nei 14 mln. MT laisvai disponuojamų nagrinėjamojo produkto pajėgumų. Tai dar vienas nepanaudotų panašaus produkto gamybos pajėgumų rodiklis. Jei kitų Kinijos plokščių karštojo valcavimo produktų iš plieno gamintojų koeficientai yra panašūs, galima įvertinti, kad visi šių produktų nepanaudoti pajėgumai Kinijoje yra dideli.
               
            
                  (135)
               
               
                  Be to, Sąjungos rinka yra atvira rinka, į kurią daug importuojama ne iš vienos šalies, kaip parodyta 177 konstatuojamosios dalies lentelėje. Kaip matyti iš 76 konstatuojamosios dalies, 4 lentelės, Kinijos eksportuojantys gamintojai į Sąjungos rinką iš esmės eksportuoja nuo 2012 m. ir greitai didina importo mažomis kainomis rinkos dalį kitų ekonominės veiklos vykdytojų, įskaitant Sąjungos gamintojus, sąskaita. Tai įrodo, kad Kinijos eksportuojantys gamintojai į rinką per nagrinėjamąjį laikotarpį prasiskverbė pakankamai lengvai ir sėkmingai, o tai yra požymis, kad Sąjungos rinka yra patraukli Kinijos ir kitiems eksportuojantiems gamintojams.
               
            5.2.2.2.   Trečiųjų šalių absorbavimo pajėgumai
      
                  (136)
               
               
                  Vadovaudamasi pagrindinio reglamento 3 straipsnio 9 dalies antros pastraipos b punktu Komisija analizavo, ar yra kitų Kinijos eksportuojančių gamintojų eksporto rinkų, kurios galėtų absorbuoti papildomą eksportuojamą produkto kiekį.
               
            
                  (137)
               
               
                  Į kai kurias (didžiąsias) eksporto rinkas Kinijos eksportuojantiems gamintojams vis sunkiau patekti dėl prekybos apsaugos priemonių (pvz., JAV, Malaizija, Indija ir Meksika) ir (arba) vykdomų tyrimų (pvz., Tailandas) arba padidėjusių muitų (Pietų Afrika).
               
            
                  (138)
               
               
                  2015 m. ir 2016 m. pirmų šešių mėnesių statistiniai eksporto duomenys, susiję su atrinktais (23) panašaus produkto KN kodais, rodo Kinijos eksporto į kitas pasaulio šalis apimties esamą padėtį.
               
            
                  (139)
               
               
                  Pirma, nagrinėjamoji šalis per 2016 m. pirmus 6 mėnesius eksportavo beveik tokį patį kiekį, jei būtų lyginama su tuo pačiu 2015 m. laikotarpiu. Vis dėlto vidutinė vieneto kaina per 2016 m. pirmus 6 mėnesius buvo mažesnė nei 2015 m. Antra, per 2016 m. pirmus 6 mėnesius, palyginti su 2015 m., prarastą kai kurių šalių (pvz., Indonezijos ir Vietnamo) rinkos dalį kompensavo kitose šalyse (pvz., Bangladeše ir Korėjos Liaudies Demokratinėje Respublikoje) užimta rinkos dalis. Taigi Komisija padarė išvadą, kad nepanašu, jog trečiosios šalys pačios galėtų absorbuoti didžiulį kiekį laisvai disponuojamų Kinijos pajėgumų. Net jei dabar Kinijos eksportas į kitas trečiąsias šalis yra stabilus, patraukli Sąjungos rinka, kaip minėta 135 konstatuojamojoje dalyje, veikiausiai ir toliau bus pagrindinė Kinijos eksporto dempingo kaina tikslinė rinka.
               
            5.2.2.3.   KLR gamybos pajėgumų absorbavimas
      
                  (140)
               
               
                  KLR taip pat nėra pakankamai pajėgumų absorbavimo galimybių. KLR vidaus rinkoje plieno paklausa mažėja: Pasaulio plieno asociacijos teigimu, manyta, kad Kinijos plieno paklausa, po didžiausios plieno paklausos 2013 m., pirmiausia sumažės – 3,5 proc. 2015 m. ir – 2,0 proc. 2016 m. (24) Tačiau vėliau ta pati organizacija prognozes pakoregavo taip: „tikimasi, kad plieno paklausos mažėjimas Kinijoje 2016 m. bus – 4,0 proc., o 2017 m. ji sieks – 3,0 proc. Tai reiškia, kad 2017 m. plieno paklausa sudarys 626,1 MT plieno (15 proc. mažiau nei 2013 m.), t. y. sumažės iki 41,9 proc. pasaulio plieno sunaudojimo nuo 47,9 proc. 2009 m. ir 44,8 proc. 2015 m. (25)“
               
            5.2.2.4.   Išvada dėl pajėgumų
      
                  (141)
               
               
                  Taigi, panašu, kad labai didelis kiekis turimų didžiulių perteklinių plieno, įskaitant panašų produktą, pajėgumų ir toliau bus nukreipiamas į Sąjungos rinką. Esami pertekliniai pajėgumai ir nepakankamos trečiųjų šalių arba pačios KLR galimybės absorbuoti pajėgumus rodo, kad yra tikimybė, jog Kinijos eksporto į Sąjungą apimtis labai padidės, nes į rinką nagrinėjamuoju laikotarpiu įsiskverbta pakankamai lengvai ir sėkmingai.
               
            5.2.3.   Importo kainų lygis
      
      
                  (142)
               
               
                  Kaip nustatyta 78 konstatuojamojoje dalyje, nagrinėjamuoju laikotarpiu vidutinės importo iš nagrinėjamosios šalies kainos sumažėjo 33 proc. nuo 600 EUR/t 2012 m. iki 404 EUR/t 2015 m.
               
            
                  (143)
               
               
                  Tolesnėje lentelėje vidutinės vieneto importo iš Kinijos kainos lyginamos su penkių atrinktų Sąjungos gamintojų vieneto pardavimo kainomis:
                  
                     15 lentelė
                  
                  
                     Pardavimo kainos Sąjungos laisvojoje rinkoje, palyginti su importo iš Kinijos kainomis nagrinėjamuoju laikotarpiu
                  
                  
                               
                           
                           
                              Žr. konstatuojamąją dalį
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              5 atrinktų Sąjungos gamintojų pardavimo kaina (EUR/t)
                           
                           
                              104
                           
                           
                              553
                           
                           
                              498
                           
                           
                              471
                           
                           
                              427
                           
                        
                              Vidutinės importo iš Kinijos kainos (remiantis Eurostato duomenimis)
                              (EUR/t)
                           
                           
                              78
                           
                           
                              600
                           
                           
                              505
                           
                           
                              463
                           
                           
                              404
                           
                        
                              Skirtumas (EUR/t)
                           
                           
                               
                           
                           
                              – 47
                           
                           
                              – 7
                           
                           
                              + 8
                           
                           
                              + 23
                           
                        
                              
                                 Šaltinis: atrinktų Sąjungos gamintojų ir eksportuojančių gamintojų klausimyno atsakymai ir Eurostatas.
                           
                        
            
                  (144)
               
               
                  2012 m. vidutinės Kinijos kainos buvo gerokai didesnės už Sąjungos gamintojų kainas. Tačiau 2015 m. importo iš Kinijos kainos tapo daug mažesnės (404 EUR/t) už Sąjungos pramonės kainas (427 EUR/t). Tą patvirtina 82 konstatuojamojoje dalyje pateikta priverstinio kainų mažinimo analizė.
               
            
                  (145)
               
               
                  Iš tolesnės lentelės matyti, kaip Kinijos vieneto kainos Sąjungos rinkoje toliau mažėjo po tiriamojo laikotarpio, t. y. 2016 m. sausio mėn. – birželio mėn.
                  
                     16 lentelė
                  
                  
                     Importo iš Kinijos kainos laikotarpiu po TL
                  
                  
                              Vidutinės importo iš Kinijos kainos
                              (EUR/t)
                           
                           
                              2016 m. sausio mėn.
                           
                           
                              2016 m. vasario mėn.
                           
                           
                              2016 m. kovo mėn.
                           
                           
                              2016 m. balandžio mėn.
                           
                           
                              2016 m. gegužės mėn.
                           
                           
                              2016 m. birželio mėn.
                           
                        
                               
                           
                           
                              326
                           
                           
                              318
                           
                           
                              313
                           
                           
                              303
                           
                           
                              299
                           
                           
                              308
                           
                        
                              
                                 Šaltinis: Eurostatas.
                           
                        
            
                  (146)
               
               
                  Nustatyta, kad importo iš Kinijos mažomis kainomis neigiamas poveikis yra dvejopas:
                  
                              i)
                           
                           
                              viena vertus, dėl didelio kainų skirtumo naudotojai gali pereiti (toliau rinktis) prie dempingo kaina importuojamų produktų, nes jie veikiausiai norės pirkti daugiau mažomis kainomis parduodamų prekių;
                           
                        
                              ii)
                           
                           
                              kita vertus, pirkėjai gali tokias mažas kainas rinkoje panaudoti kaip derybinę priemonę ir smukdyti Sąjungos gamintojų ir kitų šaltinių siūlomas kainas ir toliau daryti neigiamą poveikį – mažinti kiekį ir kainas. Tokiu poveikiu būtų galima abejoti tada, kai kainų skirtumas yra nedidelis, tačiau šiuo atveju, atsižvelgiant į tai, kad nustatytas priverstinis kainų mažinimas, tikėtina, kad žala Sąjungos pramonei būtų labai didelė.
                           
                        
            5.2.4.   Atsargų lygis
      
      
                  (147)
               
               
                  Komisija manė, kad šis veiksnys nėra labai svarbus atliekant analizę, nes atsargas paprastai laiko prekiautojai, o gamintojai jų daug neturi. Be to, Sąjungos gamintojai paprastai gamina pagal užsakymus, o tai jiems padeda turėti kuo mažiau atsargų. Vis dėlto Komisija išanalizavo šį veiksnį, kuris aiškiai nurodytas pagrindinio reglamento 3 straipsnio 9 dalies antroje pastraipoje (žr. 120 konstatuojamąją dalį).
               
            
                  (148)
               
               
                  Nustatyta, kad tiriamojo laikotarpio pabaigoje atsargų lygis mažėjo tiek KLR, tiek Sąjungos rinkoje (26). Atsižvelgiant į kainų sumažėjimą 2015 ir 2016 m., mažėjantį atsargų lygį galima paaiškinti taip: jei gamintojas arba prekiautojas tikisi, kad kainos kils, jis turėtų greitai kaupti atsargas, tikėdamasis atitinkamai didesnio pelno, kai kainos pakils.
               
            
                  (149)
               
               
                  Nepaisant išsiųstų prašymų ir paieškos savo iniciatyva Komisijai nepavyko rasti išsamių duomenų apie atsargų lygį po tiriamojo laikotarpio. Tačiau ji nustatė, kad nagrinėjamojo produkto atsargų lygis Sąjungoje 2016 m. pradžioje buvo gana nedidelis: pvz., Vokietijoje, „Vokietijos plieno paskirstymo asociacijos teigimu, praeitų metų pabaigoje plokščių produktų iš plieno atsargos sumažėjo iki mažiausio lygio nuo 2003 m. gruodžio mėn. Iš naujausių duomenų matyti pagerėjimas, tačiau vasario mėn. plokščių produktų iš plieno atsargos sudarė 1,4 mln. t, o tai yra 7 proc. mažiau nei kasmet.“ (27)
                  
               
            
                  (150)
               
               
                  Pagal turimas žinias KLR plieno atsargos 40 didžiųjų Kinijos miestų sandėliuose sumažėjo iki 8,86 t 2016 m. birželio mėn. pabaigoje nuo 9,47 t 2016 m. gegužės mėn. pabaigoje, palyginti su 12,86 t 2015 m. birželio mėn. pabaigoje. 2016 m. gegužės mėn. 80 pagrindinių Kinijos gamyklų plieno atsargos sudarė 14,17 t, palyginti su 16,71 t. 2015 m. gegužės mėn. pabaigoje (28).
               
            
                  (151)
               
               
                  Taigi, plieno atsargos mažėjo tiek tiriamojo laikotarpio pabaigoje, tiek po tiriamojo laikotarpio. Nors tai nėra lemiamas analizės veiksnys, jis gali reikšti, kad kainos gali toliau mažėti, – dėl to sustiprėja žalos grėsmė.
               
            5.2.5.   Kiti elementai. Pelningumas Sąjungoje ir Sąjungos pramonės priimti užsakymai
      
      
                  (152)
               
               
                  Sąjungos pramonei būtinas ilgalaikis pelnas. Todėl šis žalos rodiklis yra labai svarbus. Priimti užsakymai yra patvirtintas pirkėjų įsipareigojimas, jie rodo Sąjungos pramonės pardavimo raidą ateinančiais mėnesiais. Komisijai pavyko surinkti ir išanalizuoti pelno ir priimtų užsakymų tiriamuoju laikotarpiu ir po jo duomenis.
               
            
                  (153)
               
               
                  Kaip nustatyta 113 konstatuojamojoje dalyje, Sąjungos gamintojai 2014 m. ir per 2015 m. pirmus du ketvirčius pelningumo požiūriu pradėjo šiek tiek atsigauti. Kaip nustatyta 116 konstatuojamojoje dalyje, Sąjungos pelningumas per 2015 m. antrą pusmetį tapo nuostolingas, o per tiriamojo laikotarpio 4 ketvirtį nuostoliai pasiekė nepateisinamą lygį (– 10 proc.).
               
            
                  (154)
               
               
                  Visos Sąjungos pramonės pelningumo po tiriamojo laikotarpio duomenų dar neturėta. Tačiau surinkti skundo pateikėjų, kuriems teko apie 90 proc. visos Sąjungos pramonės gamybos, kaip minėta 62 konstatuojamojoje dalyje, pelningumo duomenys. Šie duomenys bus atnaujinti paskelbus šį reglamentą ir, jei įmanoma, bus analizuojami ir kiti veiksniai. Šiuo tyrimo etapu duomenys apie pelningumą ir priimtus užsakymus buvo geriausi turimi duomenys.
               
            
                  (155)
               
               
                  Kaip parodyta 145 konstatuojamosios dalies lentelėje, Kinijos eksporto kainos per 2016 m. pirmą pusmetį toliau mažėjo ir buvo mažesnės už Sąjungos gamintojų gamybos sąnaudas. Tai rodo, kad Kinijos kainodaros politika Sąjungos rinkoje yra agresyvi, ateityje Sąjungos gamintojai nebegalės prie jos prisitaikyti. Tai patvirtinama tolesnėje lentelėje, kurioje pateikiami duomenys apie skundo pateikėjų pelningumą. Per tyrimą nustatyta, kad skundo pateikėjų pelningumas toliau mažėja.
                  
                     17 lentelė
                  
                  
                     Skundo pateikėjų pelningumo ir priimtų užsakymų raida
                  
                  
                              Aprašymas
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              2015 m.
                           
                           
                              2015 m. balandžio mėn. – 2016 m. kovo mėn.
                           
                        
                              Pelningumas
                           
                           
                              – 1,31 %
                           
                           
                              – 4,86 %
                           
                           
                              – 1,28 %
                           
                           
                              Nuo – 3 % iki – 5 %
                           
                           
                              Nuo – 5 % iki – 7 %
                           
                        
                              Priimti užsakymai
                           
                           
                              16 763 734 
                           
                           
                              16 631 630 
                           
                           
                              16 677 099 
                           
                           
                              15 529 155 
                           
                           
                              15 636 444 
                           
                        
                              
                                 Šaltinis:„Eurofer“.
                           
                        
            5.2.6.   Aplinkybių pasikeitimo numatomumas ir neišvengiamumas
      
      
                  (156)
               
               
                  Pagrindinio reglamento 3 straipsnio 9 dalyje nustatyta, kad „aplinkybių, dėl kurių dempingas sąlygotų žalą, pasikeitimas, turi būti aiškiai numatomas ir turi būti neišvengiamas“.
               
            
                  (157)
               
               
                  Išnagrinėti ir patikrinti visi minėti veiksniai, susiję su tiriamuoju laikotarpiu. Visų pirma atrinktų Sąjungos gamintojų pelningumas per 2015 m. 4 ketvirtį, kai Kinijos kainų spaudimas buvo juntamas labiausiai, pasiekė nepateisinamą lygį (– 10 proc.). Be to, iš duomenų po tiriamojo laikotarpio matyti, kad ši neigiama tendencija, prasidėjusi 2015 m. antroje pusėje, per 2016 m. pirmą pusę nepasikeitė. Jei tendencija nesikeis, pažeidžiama Sąjungos pramonės padėtis netrukus taps materialine žala Sąjungos pramonei. Todėl remdamasi tiriamojo laikotarpio duomenimis Komisija priėjo prie išvados, kad aplinkybių pasikeitimas tiriamojo laikotarpio pabaigoje buvo aiškiai numatomas ir neišvengiamas, dėl to susiklostys tokia padėtis, kai dėl dempingo bus daroma žala.
               
            5.3.   Išvada dėl žalos grėsmės
      
      
                  (158)
               
               
                  Nors 2014 m. ir per 2015 m. pirmus du ketvirčius Sąjungos pramonė pradėjo atsigauti, per 2015 m. antrą pusę beveik visi žalos rodikliai labai suprastėjo. Per tyrimą nustatyta, kad ši neigiama tendencija, prasidėjusi 2015 m. antroje pusėje, per 2016 m. pirmą pusę nepasikeitė. Sąjungos pramonės prognozės dėl būsimo pelningumo ir būsimo pardavimo yra neigiamos, jas galima patvirtinti (žr. 155 konstatuojamąją dalį, 17 lentelę). Dėl mažėjančios pardavimo apimties ir mažesnių (neigiamų) skirtumų veikiausiai bus patirta daug nuostolių, prarasti užsakymai ir sumažės darbo vietų. Taigi, visi pagal pagrindinio reglamento 3 straipsnio 9 dalį įvertinti veiksniai, visų pirma sparčiai didėjanti importo dempingo kaina apimtis 2015 m. (ir toliau 2016 m.) vis mažėjančiomis kainomis, didžiuliai pertekliniai pajėgumai KLR ir neigiama Sąjungos pramonės pelningumo raida rodo vieną ir tą patį dalyką.
               
            
                  (159)
               
               
                  Remdamasi šia analize Komisija šiuo etapu priėjo prie išvados, kad tiriamojo laikotarpio pabaigoje Sąjungos pramonei iškilo aiškiai numatoma ir neišvengiama žalos grėsmė.
               
            6.   PRIEŽASTINIS RYŠYS
      
      
                  (160)
               
               
                  Vadovaudamasi pagrindinio reglamento 3 straipsnio 6 dalimi Komisija nagrinėjo, ar Sąjungos pramonei materialinės žalos grėsmė kilo dėl esamo importo dempingo kaina iš nagrinėjamosios šalies. Vadovaudamasi pagrindinio reglamento 3 straipsnio 7 dalimi Komisija taip pat išnagrinėjo, ar kiti žinomi veiksniai galėjo tuo pat metu kelti žalos Sąjungos pramonei grėsmę. Komisija užtikrino, kad žalos grėsmė dėl kitų veiksnių nei importas iš KLR dempingo kaina nebūtų priskirta importui dempingo kaina. Analizuoti šie veiksniai: ekonomikos krizė ir plieno paklausos mažėjimas, žaliavų kainos, dėl kurių mažėja pardavimo kainos, importas iš kitų trečiųjų šalių, Sąjungos gamintojų pardavimas eksportui ir tvirtinimas, kad vienas Sąjungos gamintojas pats daro žalą Sąjungos pramonei.
               
            6.1.   Importo dempingo kaina poveikis
      
      
                  (161)
               
               
                  Kinijos eksportuojančių gamintojų pardavimo kainos sumažėjo vidutiniškai nuo 600 EUR/t 2012 m. iki 404 EUR/t per tiriamąjį laikotarpį (– 33 proc.). Nagrinėjamuoju laikotarpiu nuolat mažindami vieneto pardavimo kainą ir kaip nustatyta 76 konstatuojamojoje dalyje, Kinijos eksportuojantys gamintojai nuo 2012 m. iki tiriamojo laikotarpio gerokai padidino savo užimamą rinkos dalį – atitinkamai nuo 0,79 proc. iki 4,32 proc. Tiksliau tiriamuoju laikotarpiu, palyginti su ankstesniais metais, labai išaugo importas iš Kinijos.
               
            
                  (162)
               
               
                  Nors plieno paklausos sumažėjimas ir euro zonos skolų krizės pasekmės 2012–2013 m. turėjo neigiamo poveikio Sąjungos pramonės veiklos rezultatams, Sąjungos pramonė 2014 m. šiek tiek atsigavo. Tačiau visų pirma nuo 2015 m. antros pusės nuolat didėjanti importo iš nagrinėjamosios šalies apimtis, dėl kurios buvo priverstinai mažinamos kainos, akivaizdžiai neigiamai paveikė Sąjungos pramonės veiklos rezultatus. Iš tiesų, nors Sąjungos pramonė 2015 m. sumažino savo sąnaudas padidinusi našumą, įskaitant tam tikrą darbuotojų skaičiaus mažinimą ir pasinaudojimą mažėjančiomis žaliavų kainomis, importas dempingo kaina vis didėjo ir Sąjungos pramonė, siekdama neprarasti didelės rinkos dalies, buvo priversta dar labiau sumažinti savo pardavimo Sąjungoje kainas. Dėl to, nors Sąjungos pramonės pelningumas 2014 m. ir 2015 m. pirmoje pusėje šiek tiek padidėjo ir sumažėjo nuostoliai, nuo 2015 m. antros pusės tendencija visiškai pasikeitė: importo iš Kinijos apimtis toliau didėjo, o Kinijos kainos dar labiau mažėjo, kartu mažėjo Sąjungos pramonės kainos ir pelnas.
               
            
                  (163)
               
               
                  Atsižvelgdama į tai, kad sutampa laikas, kai produkto nuolat mažinama dempingo kaina buvo importuojama vis daugiau ir kai sumažėjo Sąjungos pramonės rinkos dalis, buvo smukdomos jos kainos ir dėl to pramonė patyrė dar daugiau nuostolių, ypač nuo 2015 m. antros pusės, Komisija priėjo prie išvados, kad importas dempingo kaina turėjo neigiamo poveikio Sąjungos pramonės padėčiai.
               
            
                  (164)
               
               
                  Be to, dėl laipsniško Kinijos ekonomikos lėtėjimo ir labai didelių Kinijos plieno pramonės perteklinių pajėgumų Kinijos plieno gamintojai buvo priversti nukreipti savo perteklinę produkciją į eksporto rinkas, o Sąjungos rinka yra patraukli eksporto rinka. Iš tiesų kai kuriose kitose tradicinėse svarbiose Kinijos plieno produktų, įskaitant plokščius karštojo valcavimo produktus iš plieno, eksporto rinkose buvo nustatytos priemonės.
               
            
                  (165)
               
               
                  Panašu, kad dėl visame pasaulyje vis plačiau taikomų prekybos apsaugos priemonių Sąjungos rinka tapo viena patraukliausių rinkų nagrinėjamojo produkto importui dempingo kaina iš Kinijos taip darant žalą Sąjungos pramonei. Išvada pagrįsta:
                  
                              —
                           
                           
                              Eurostato importo statistiniais duomenimis, iš kurių matyti, kad importo iš Kinijos lygis po tiriamojo laikotarpio tebėra didelis;
                           
                        
                              —
                           
                           
                              sumažėjusia plieno paklausa Kinijos vidaus rinkoje.
                           
                        
            6.2.   Kitų veiksnių poveikis
      
      6.2.1.   Ekonomikos krizė
      
      
                  (166)
               
               
                  Daugiausia 2012 m. sumažėjusi plieno paklausa ir euro zonos skolų krizės pasekmės turėjo neigiamo poveikio 2012–2013 m. Sąjungos plieno pramonės veiklos rezultatams. Kaip minėta 106 konstatuojamojoje dalyje, Komisija pripažįsta, kad darytas neigiamas poveikis. Tačiau taip pat pastebima, kad Sąjungos pramonė 2014–2015 m. pradėjo atsigauti.
               
            
                  (167)
               
               
                  Taigi, viena vertus, net jei euro zonos skolų krizė turėjo poveikio Sąjungos pramonei, ypač 2012–2013 m., rinka nuo šio poveikio šiek tiek atsigavo dėl to, kad nuo 2013 m. paklausa Sąjungos rinkoje buvo stabili ir net pradėjo didėti. Taigi, nors 2014–2015 m. Sąjungos pramonė būtų galėjusi daugiau pasinaudoti rinkos atsigavimu, ji to negalėjo padaryti dėl staigiai padidėjusios importo iš KLR apimties. Importas iš Kinijos mažomis kainomis laipsniškai didėjo ir užėmė rinkos dalis pakenkdamas Sąjungos pramonei. Nuolatinį importo spaudimą pradėta visiškai jausti nuo 2015 m. antros pusės.
               
            
                  (168)
               
               
                  Taigi Komisija šiuo etapu priėjo prie išvados, kad euro zonos skolų krizė turėjo neigiamo poveikio daugiausia nagrinėjamojo laikotarpio 2012–2013 m. ir iki tiriamojo laikotarpio. Tačiau ji nesusijusi su žalos grėsme, nustatyta 2015 m. pabaigoje.
               
            6.2.2.   Nagrinėjamojo produkto / panašaus produkto pagrindinių žaliavų (geležies rūdos, koksinių anglių ir metalo laužo) kainų sumažėjimas
      
      
                  (169)
               
               
                  Viena suinteresuotoji šalis tvirtino, kad nagrinėjamojo produkto ir panašaus produkto kainos susijusios su vienintele pasauline kainų tendencija ir iš esmės rodo mažėjančias geležies rūdos kainas. Atitinkamai spaudimą kainoms darė ir žalos grėsmę lėmė ne Kinijos eksportas, o ši pasaulinė tendencija.
               
            
                  (170)
               
               
                  Komisija išanalizavo plokščių karštojo valcavimo produktų iš plieno žaliavų kainų pasikeitimus nagrinėjamuoju laikotarpiu.
               
            
                  (171)
               
               
                  Pirma, nusistovėjusiose plieno rinkose, kaip antai Sąjungos rinkoje, vidaus rinkos gamintojai konkuruoja su įvairiais importo šaltiniais, kaip parodyta 177 konstatuojamojoje dalyje, 18 lentelėje, dėl to didėja spaudimas kainoms ir atitinkamai smukdomos kainos.
               
            
                  (172)
               
               
                  Antra, net jei KLR yra daugiausiai plieną naudojanti šalis pasaulyje, ji turi daug perteklinių pajėgumų. Todėl Kinijos gamintojai skatinami perteklinę produkciją eksportuoti mažomis kainomis į patraukliausias rinkas, įskaitant Sąjungos rinką. Taigi, žaliavų kainų tendencija nėra vienintelis veiksnys, turintis poveikio pasaulinėms kainoms.
               
            
                  (173)
               
               
                  Trečia, pripažįstama, kad pagrindinių žaliavų (geležies rūdos, koksinių anglių ir metalo laužo) plokštiems karštojo valcavimo produktams iš plieno gaminti kainos labai sumažėjo 2012–2015 m.:
                  
                              —
                           
                           
                              geležies rūdos kaina sumažėjo nuo apytikriai 141 USD/MT iki 56 USD/MT arba 60 proc.;
                           
                        
                              —
                           
                           
                              griovimo metalo laužo kaina sumažėjo nuo apytikriai 327 USD/MT iki 159 USD/MT arba 51 proc.;
                           
                        
                              —
                           
                           
                              koksinių anglių kaina sumažėjo nuo apytikriai 252 USD/MT iki 121 USD/MT arba – 52 proc.
                           
                        
            
                  (174)
               
               
                  Tačiau analizuojant didžiausio atrinkto Sąjungos gamintojo gamybos sąnaudas paaiškėjo, kad šių mažėjančių žaliavų kainų poveikis yra daug mažesnis nei minėta kainos raida. Kainos raida susijusi su vidutinėmis kainomis ir nerodo Sąjungos gamintojų sąnaudų, kurios taip pat priklauso nuo kokybės, kiekio ir santykių su subrangovais. Pavyzdžiui, trys minėtos žaliavos 2012 m. sudarė apie 60 proc. visų vieno didelio gamintojo gamybos sąnaudų, tačiau 2015 m. jos vis dar sudarė 50 proc. jo visų gamybos sąnaudų. Tai rodo, kad nėra tiesioginio ryšio tarp žaliavų kainų mažėjimo ir plokščių karštojo valcavimo produktų iš plieno gamybos sąnaudų mažėjimo.
               
            
                  (175)
               
               
                  Be to, Sąjungos pramonės gamybos sąnaudos per nagrinėjamąjį laikotarpį iš viso sumažėjo 25 proc. (žr. 104 konstatuojamąją dalį) – ne tik dėl mažesnių žaliavų kainų, bet ir dėl Sąjungos gamintojų padidinto efektyvumo. Vidutinės importo kainos tuo pačiu laikotarpiu taip pat daugiau sumažėjo, t. y. 33 proc. (žr. 78 ir 79 konstatuojamąsias dalis).
               
            
                  (176)
               
               
                  Sąžiningomis rinkos sąlygomis Sąjungos pramonė būtų galėjusi išlaikyti savo pardavimo kainas, kad pasinaudotų sumažėjusiomis sąnaudomis ir vėl veiktų pelningai. Tačiau Sąjungos gamintojams teko laikytis kainų tendencijos Sąjungos rinkoje ir kainos sumažėjo. Tiriamuoju laikotarpiu Sąjungos gamintojai netgi buvo priversti produktą parduoti mažesnėmis už sąnaudas kainomis, nors jiems jau buvo pavykę gerokai sumažinti savo gamybos sąnaudas.
               
            6.2.3.   Importas iš trečiųjų šalių
      
      
                  (177)
               
               
                  Importo iš trečiųjų šalių apimties ir rinkos dalies (pagal viso importo apimtį) raida nagrinėjamuoju laikotarpiu:
                  
                     18 lentelė
                  
                  
                     Importo iš trečiųjų šalių apimtis, vieneto kainos ir rinkos dalys
                  
                  
                               
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              BRAZILIJA
                           
                        
                              Importo iš Brazilijos apimtis
                           
                           
                              69 457 
                           
                           
                              41 895 
                           
                           
                              108 973 
                           
                           
                              580 525 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 60
                              
                           
                           
                              
                                 157
                              
                           
                           
                              
                                 836
                              
                           
                        
                              Importo iš Brazilijos vieneto kainos
                           
                           
                              515
                           
                           
                              461
                           
                           
                              433
                           
                           
                              386
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 89
                              
                           
                           
                              
                                 84
                              
                           
                           
                              
                                 75
                              
                           
                        
                              Rinkos dalis
                           
                           
                              0,22 %
                           
                           
                              0,13 %
                           
                           
                              0,33 %
                           
                           
                              1,65 %
                           
                        
                              Visos Sąjungos importo apimties dalis
                           
                           
                              1,68 %
                           
                           
                              0,87 %
                           
                           
                              2,08 %
                           
                           
                              7,42 %
                           
                        
                              IRANAS
                           
                        
                              Importo iš Irano apimtis
                           
                           
                              96 505 
                           
                           
                              125 202 
                           
                           
                              527 161 
                           
                           
                              1 015 088 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 130
                              
                           
                           
                              
                                 546
                              
                           
                           
                              
                                 1 052 
                              
                           
                        
                              Importo iš Irano vieneto kainos
                           
                           
                              499
                           
                           
                              454
                           
                           
                              415
                           
                           
                              369
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 91
                              
                           
                           
                              
                                 83
                              
                           
                           
                              
                                 74
                              
                           
                        
                              Rinkos dalis
                           
                           
                              0,31 %
                           
                           
                              0,39 %
                           
                           
                              1,59 %
                           
                           
                              2,89 %
                           
                        
                              Visos Sąjungos importo apimties dalis
                           
                           
                              2,34 %
                           
                           
                              2,60 %
                           
                           
                              10,08 %
                           
                           
                              12,97 %
                           
                        
                              RUSIJA
                           
                        
                              Importo iš Rusijos apimtis
                           
                           
                              1 341 666 
                           
                           
                              1 334 322 
                           
                           
                              1 376 412 
                           
                           
                              1 714 880 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 103
                              
                           
                           
                              
                                 128
                              
                           
                        
                              Importo iš Rusijos vieneto kainos
                           
                           
                              500
                           
                           
                              448
                           
                           
                              431
                           
                           
                              387
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 90
                              
                           
                           
                              
                                 86
                              
                           
                           
                              
                                 77
                              
                           
                        
                              Rinkos dalis
                           
                           
                              4,27 %
                           
                           
                              4,13 %
                           
                           
                              4,15 %
                           
                           
                              4,88 %
                           
                        
                              Visos Sąjungos importo apimties dalis
                           
                           
                              32,47 %
                           
                           
                              27,66 %
                           
                           
                              26,32 %
                           
                           
                              21,90 %
                           
                        
                              SERBIJA
                           
                        
                              Importo iš Serbijos apimtis
                           
                           
                              156 894 
                           
                           
                              155 055 
                           
                           
                              211 835 
                           
                           
                              427 558 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 135
                              
                           
                           
                              
                                 273
                              
                           
                        
                              Importo iš Serbijos vieneto kainos
                           
                           
                              523
                           
                           
                              468
                           
                           
                              442
                           
                           
                              400
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 89
                              
                           
                           
                              
                                 84
                              
                           
                           
                              
                                 77
                              
                           
                        
                              Rinkos dalis
                           
                           
                              0,50 %
                           
                           
                              0,48 %
                           
                           
                              0,64 %
                           
                           
                              1,22 %
                           
                        
                              Visos Sąjungos importo apimties dalis
                           
                           
                              3,8 %
                           
                           
                              3,21 %
                           
                           
                              4,05 %
                           
                           
                              5,46 %
                           
                        
                              UKRAINA
                           
                        
                              Importo iš Ukrainos apimtis
                           
                           
                              906 872 
                           
                           
                              905 397 
                           
                           
                              939 545 
                           
                           
                              1 084 477 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 120
                              
                           
                        
                              Importo iš Ukrainos vieneto kainos
                           
                           
                              478
                           
                           
                              429
                           
                           
                              415
                           
                           
                              370
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 90
                              
                           
                           
                              
                                 87
                              
                           
                           
                              
                                 78
                              
                           
                        
                              Rinkos dalis
                           
                           
                              2,89 %
                           
                           
                              2,81 %
                           
                           
                              2,84 %
                           
                           
                              3,08 %
                           
                        
                              Visos Sąjungos importo apimties dalis
                           
                           
                              21,95 %
                           
                           
                              18,77 %
                           
                           
                              17,97 %
                           
                           
                              13,85 %
                           
                        
                              
                                 Šaltinis: Eurostatas.
                           
                        
            
                  (178)
               
               
                  Kaip nustatyta 76 konstatuojamosios dalies lentelėje, importo apimtis iš KLR per nagrinėjamąjį laikotarpį padidėjo 516 proc. Nors nagrinėjamuoju laikotarpiu dar sparčiau augo importas iš Brazilijos ir Irano (atitinkamai + 736 proc. ir + 952 proc.), jų apimtis (580 525 t iš Brazilijos ir 1 015 088 t iš Irano) buvo daug mažesnė nei importo iš KLR apimtis absoliučiaisiais skaičiais (1 519 304 t) tiriamuoju laikotarpiu.
               
            
                  (179)
               
               
                  Be to, palyginus eksporto duomenis absoliučiaisiais skaičiais, pastebėta, kad nagrinėjamoji šalis tiriamuoju laikotarpiu buvo antra pagal dydį eksportuotoja į Sąjungos rinką po Rusijos. Importas iš Rusijos (29) galėjo būti susijęs su žalos grėsme, tačiau dėl jo nenutrūko priežastinis ryšys dėl toliau nurodytų priežasčių.
               
            
                  (180)
               
               
                  Pirma, importas iš KLR nagrinėjamuoju laikotarpiu augo daug daugiau nei importas iš Rusijos (atitinkamai + 516 proc. ir + 28 proc.)
               
            
                  (181)
               
               
                  Antra, Eurostato duomenimis KLR eksporto apimtis (773 275 t) per 2016 m. pirmą pusmetį tapo panaši į Rusijos, kuri eksportavo tik šiek tiek daugiau (773 686 t).
               
            
                  (182)
               
               
                  Trečia, iš tolesnės lentelės matyti, kad Rusijos pertekliniai pajėgumai nėra tokie dideli kaip KLR turimi pertekliniai pajėgumai:
                  
                     19 lentelė
                  
                  
                     Faktinė trečiųjų šalių panašaus produkto gamyba (tūkst. tonų)
                  
                  
                              Šalis
                           
                           
                              Neapdoroto plieno pajėgumai, numatyti 2014 m.
                           
                           
                              Neapdoroto plieno gamyba 2013 m.
                           
                           
                              Neapdoroto plieno gamyba 2014 m.
                           
                           
                              Faktinė plokščių karštojo valcavimo produktų iš plieno gamyba 2013 m.
                           
                           
                              Faktinė plokščių karštojo valcavimo produktų iš plieno gamyba 2014 m.
                           
                        
                              Rusija
                           
                           
                              89 000 
                           
                           
                              69 008 
                           
                           
                              71 461 
                           
                           
                              26 140 
                           
                           
                              26 996 
                           
                        
                              KLR
                           
                           
                              1 140 000 
                           
                           
                              822 000 
                           
                           
                              822 698 
                           
                           
                              311 564 
                           
                           
                              317 387 
                           
                        
                              
                                 Pajėgumų duomenų šaltinis: EBPO ().
                              
                                 Gamybos duomenų šaltinis: Pasaulio plieno asociacija, „Steel Statistical Yearbook 2015“ ().
                           
                        
            
                  (183)
               
               
                  Net jei pirmiau pateikti pajėgumų duomenys yra susiję tik su neapdorotu plienu, ir darant neįtikėtiną prielaidą, kad visas neapdorotas plienas Rusijoje būtų panaudotas panašiam produktui gaminti, Rusijos pertekliniai pajėgumai pagal tokį neįtikėtiną scenarijų yra daug mažesni nei Kinijos pertekliniai pajėgumai.
               
            
                  (184)
               
               
                  Toliau Komisija vertino importo iš trečiųjų šalių kainas ir rinkos dalis. Pažymima, kad panašus produktas iš kai kurių kitų šalių, pvz., Irano, Rusijos ir Ukrainos, importuotas net mažesnėmis nei importo iš nagrinėjamosios šalies kainomis. Tačiau analizuojant tendencijas ir importo apimtį akivaizdu, kad importo iš Irano lygis tiriamuoju laikotarpiu buvo daug žemesnis nei importo iš KLR lygis ir kad importo iš Rusijos ir Ukrainos apimtis nagrinėjamuoju laikotarpiu iš tiesų didėjo, tačiau daug lėčiau nei importo iš KLR apimtis. Be to, priešingai nei importo iš KLR atveju, importui iš Rusijos ir Ukrainos tenkanti visos importo į Sąjungą apimties dalis nagrinėjamuoju laikotarpiu gerokai sumažėjo.
               
            
                  (185)
               
               
                  Pagaliau Komisija palygino faktinę trečiųjų šalių gamybą ir nagrinėjamosios šalies gamybą ir nustatė, kad Kinija pirmauja prieš visas kitas šalis tiek panašaus produkto gamybos, tiek neapdoroto plieno pajėgumų atžvilgiu.
                  
                     20 lentelė
                  
                  
                     Faktinė trečiųjų šalių panašaus produkto gamyba (tūkst. tonų)
                  
                  
                              Šalis
                           
                           
                              Neapdoroto plieno pajėgumai, numatyti 2014 m. (1)
                           
                           
                              Neapdoroto plieno gamyba 2013 m.
                           
                           
                              Neapdoroto plieno gamyba 2014 m. (2)
                           
                           
                              Teoriniai pertekliniai pajėgumai 2014 m. (1)
                           
                           
                              Faktinė plokščių karštojo valcavimo produktų iš plieno gamyba 2013 m.
                           
                           
                              Faktinė plokščių karštojo valcavimo produktų iš plieno gamyba 2014 m.
                           
                        
                              Rusija
                           
                           
                              89 000 
                           
                           
                              69 008 
                           
                           
                              71 461 
                           
                           
                              17 539 
                           
                           
                              26 140 
                           
                           
                              26 996 
                           
                        
                              KLR
                           
                           
                              1 140 000 
                           
                           
                              822 000 
                           
                           
                              822 698 
                           
                           
                              317 302 
                           
                           
                              311 564 
                           
                           
                              317 387 
                           
                        
                              Ukraina
                           
                           
                              42 500 
                           
                           
                              32 771 
                           
                           
                              27 170 
                           
                           
                              15 330 
                           
                           
                              8 929 
                           
                           
                              7 867 
                           
                        
                              Iranas
                           
                           
                              27 000 
                           
                           
                              15 422 
                           
                           
                              16 331 
                           
                           
                              10 669 
                           
                           
                              8 250 
                           
                           
                              8 276 
                           
                        
                              Brazilija
                           
                           
                              48 000 
                           
                           
                              34 163 
                           
                           
                              33 897 
                           
                           
                              14 103 
                           
                           
                              15 014 
                           
                           
                              14 229 
                           
                        
                              
                                 Pajėgumų duomenų šaltinis: EBPO ().
                              
                                 Gamybos duomenų šaltinis: Pasaulio plieno asociacija, „Steel Statistical Yearbook 2015“ ().
                           
                        
            
                  (186)
               
               
                  Iš pateiktų panašaus produkto gamybos duomenų matyti, kad nagrinėjamoji šalis gerokai lenkia visas kitas dideles eksportuojančias šalis. Be to, iš nurodytų neapdoroto plieno pajėgumų duomenų taip pat matyti, kad tik KLR turi tokius didžiulius perteklinius pajėgumus.
               
            
                  (187)
               
               
                  Todėl Komisija nustatė, kad KLR kėlė neišvengiamos žalos Sąjungos pramonei grėsmę. Kaip minėta pirmiau, ši žalos grėsmė net tapo realesnė dėl dvejopo Kinijoje lėtėjančios plieno paklausos ir palaipsniui vis sunkiau prieinamų kai kurių kitų Kinijos eksporto rinkų poveikio. Todėl dalis Kinijos eksporto apimties artimoje ateityje veikiausiai ir toliau bus nukreipiama į Sąjungą.
               
            
                  (188)
               
               
                  Tačiau taip pat gali būti, kad importas iš Brazilijos, Irano, Rusijos, Serbijos ir Ukrainos buvo susijęs su materialinės žalos grėsme. Vis dėlto gamybos apimtis, importo tendencijos ir tiksli importo apimtis absoliučiaisiais skaičiais nėra tokios didelės, kad dėl jų nutrūktų didėjančio vis mažesnėmis dempingo kainomis importo iš KLR ir žalos Sąjungos pramonei grėsmės priežastinis ryšys.
               
            6.2.4.   Sąjungos pramonės pardavimas eksportui
      
      
                  (189)
               
               
                  Atrinktų Sąjungos gamintojų eksporto apimties raida nagrinėjamuoju laikotarpiu:
                  
                     21 lentelė
                  
                  
                     Atrinktų Sąjungos gamintojų eksporto nesusijusiems pirkėjams apimtis
                  
                  
                               
                           
                           
                              2012 m.
                           
                           
                              2013 m.
                           
                           
                              2014 m.
                           
                           
                              TL
                           
                        
                              Eksporto nesusijusiems pirkėjams apimtis
                           
                           
                              2 344 463 
                           
                           
                              2 379 035 
                           
                           
                              2 777 446 
                           
                           
                              2 409 721 
                           
                        
                              
                                 Indeksas (2012 m. = 100)
                              
                           
                           
                              
                                 100
                              
                           
                           
                              
                                 101
                              
                           
                           
                              
                                 118
                              
                           
                           
                              
                                 103
                              
                           
                        
                              Vidutinė kaina (EUR už toną)
                           
                           
                              516
                           
                           
                              463
                           
                           
                              459
                           
                           
                              391
                           
                        
                              
                                 Indeksas (2011 m. = 100)
                              
                           
                           
                              
                                 100
                              
                           
                           
                              
                                 90
                              
                           
                           
                              
                                 89
                              
                           
                           
                              
                                 76
                              
                           
                        
                              
                                 Šaltinis: atrinktų Sąjungos gamintojų klausimyno atsakymai.
                           
                        
            
                  (190)
               
               
                  Eksporto nesusijusiems pirkėjams apimtis tiriamuoju laikotarpiu padidėjo 3 proc. Kainos per nagrinėjamąjį laikotarpį sumažėjo net – 24 proc.
               
            
                  (191)
               
               
                  Pardavimas eksportui tiriamuoju laikotarpiu sudarė ne daugiau kaip 4 proc. visos Sąjungos gamybos apimties ir 22 proc. viso pardavimo nesusijusiems pirkėjams apimties. Be to, eksporto kainos procentine dalimi mažėjo taip pat kaip Sąjungos gamintojų pardavimo kainos Sąjungos rinkoje. Todėl šiuo etapu Komisija priėjo prie išvados, kad Sąjungos gamintojų pardavimas eksportui buvo susijęs su silpna pramonės padėtimi. Tačiau ir dėl šio veiksnio nenutrūko priežastinis importo dempingo kaina ir materialinės žalos Sąjungos pramonei grėsmės priežastinis ryšys.
               
            6.2.5.   Konkreti vieno Sąjungos gamintojo Italijoje padėtis
      
      
                  (192)
               
               
                  Viena suinteresuotoji šalis teigė, kad vienas Italijos gamintojas galėjo daryti žalą Sąjungos pramonei. Ji tvirtino, kad šis Italijos gamintojas naudojasi neteisėta valstybės pagalba taip darydamas žalą kitiems Sąjungos gamintojams Sąjungos rinkoje ir galbūt ši žala „yra tokia didelė, kad dėl jos gali nutrūkti priežastinis ryšys …“. Ji taip pat teigė, kad faktinė Italijos gamintojo gamyba nagrinėjamuoju laikotarpiu labai sumažėjo.
               
            
                  (193)
               
               
                  Pirma, Sąjungos pramonės apibrėžtis ir analizė pagrįstos visa Sąjungos pramone, įskaitant Italijos gamintoją. Nepaisant to, kad šis Italijos gamintojas veiksmingai gerokai sumažino savo gamybos lygį nagrinėjamuoju laikotarpiu, bendras Sąjungos pramonės gamybos lygis (žr. 87 konstatuojamąją dalį) padidėjo 2 proc. Dėl to, atsižvelgdami į viską, visi kiti Sąjungos gamintojai nagrinėjamuoju laikotarpiu padidino savo gamybą.
               
            
                  (194)
               
               
                  Antra, tvirtinimą, kad Italijos gamintojas naudojasi neteisėta valstybės pagalba, Komisija tirs iki 2017 m. Vien tyrimo inicijavimas dar nėra tyrimo išvada. Dėl to dar negalima daryti jokių išvadų dėl šio tvirtinimo. Vis dėlto Komisija pažymėjo, kad nustatyta, jog šio Italijos gamintojo pardavimo kainos tiriamuoju laikotarpiu buvo mažesnės už vidutines Sąjungos pardavimo kainas. Jei šis Italijos gamintojas turėjo reikšmingo poveikio Sąjungos pardavimo kainoms, būtų galima tikėtis, kad jam sumažinus gamybą vidutinės Sąjungos pramonės kainos būtų padidėjusios. Tačiau taip nebuvo.
               
            
                  (195)
               
               
                  Trečia, tai, kad tam tikri Sąjungos gamintojai Sąjungos rinkoje veikia geriau nei kiti, gali būti susiję su įvairiais veiksniais, tačiau tai neturi poveikio preliminariai išvadai, kad importas dempingo kaina darė poveikį visai Sąjungos pramonei.
               
            
                  (196)
               
               
                  Todėl šiuo etapu Komisija priėjo prie išvados, kad konkreti vieno Italijos gamintojo padėtis nebuvo susijusi su silpna Sąjungos pramonės padėtimi.
               
            6.3.   Išvada dėl priežastinio ryšio
      
      
                  (197)
               
               
                  Nustatytas preliminarus importo iš Kinijos dempingo kaina ir materialinės žalos Sąjungos pramonei grėsmės priežastinis ryšys. Akivaizdžiai sutampa laikas, kai labai padidėjo visų pirma importo dempingo kaina vis mažesnėmis pardavimo kainomis iš KLR lygis ir suprastėjo Sąjungos veiklos rezultatai, visų pirma nuo 2015 m. antros pusės. Sąjungos pramonė neturėjo kitos išeities, kaip derintis prie kainų lygio, kurį lėmė importas dempingo kaina, kad išvengtų tolesnio savo rinkos dalies mažėjimo. Dėl to susidarė nuostolinga padėtis, kuri veikiausiai toliau blogės.
               
            
                  (198)
               
               
                  Komisija nustatė ir atskyrė visų žinomų veiksnių poveikį Sąjungos pramonės padėčiai nuo žalingo importo dempingo kaina poveikio, dėl kurio tiriamojo laikotarpio pabaigoje kilo materialinės žalos visai Sąjungos pramonei grėsmė. Italijos gamintojo padėtis nebuvo susijusi su silpna Sąjungos pramonės padėtimi. Nustatyta, kad dėl kitų nustatytų veiksnių, kaip antai ekonomikos krizės, žaliavų kainų, importo iš trečiųjų šalių ir Sąjungos pramonės pardavimo eksportui, nenutrūksta materialinės žalos grėsmės ir importo iš Kinijos dempingo kaina priežastinis ryšys. Remdamasi tuo, kas išdėstyta, Komisija šiuo etapu priėjo prie išvados, kad importas dempingo kaina iš KLR tiriamuoju laikotarpiu kėlė materialinės žalos Sąjungos pramonei grėsmę, kaip apibrėžta pagrindinio reglamento 3 straipsnio 6 dalyje. Nustatyta, kad dėl kitų nei importas dempingo kaina iš KLR žinomų veiksnių, kurie tuo pačiu metu turėjo poveikio Sąjungos pramonės padėčiai, priežastinis ryšys nenutrūko.
               
            7.   SĄJUNGOS INTERESAI
      
      
                  (199)
               
               
                  Remdamasi pagrindinio reglamento 21 straipsniu Komisija nagrinėjo, ar galima padaryti aiškią išvadą, kad šiuo atveju priemonių nustatymas neatitiktų Sąjungos interesų. Ji skyrė ypatingą dėmesį poreikiui pašalinti prekybą iškreipiančio žalingo dempingo poveikį ir atstatyti veiksmingą konkurenciją. Nustatant Sąjungos interesus įvertinti visi susiję interesai, įskaitant Sąjungos pramonės, importuotojų ir naudotojų interesus.
               
            7.1.   Sąjungos pramonės interesai
      
      
                  (200)
               
               
                  Sąjungos pramonė veikia keliose valstybėse narėse (JK, Prancūzijoje, Vokietijoje, Čekijoje, Slovakijoje, Italijoje, Liuksemburge, Belgijoje, Lenkijoje, Nyderlanduose, Austrijoje, Suomijoje, Švedijoje, Portugalijoje, Vengrijoje ir Ispanijoje), joje tiesiogiai dirba maždaug 18 000 darbuotojų, susijusių su plokščiais karštojo valcavimo produktais iš plieno.
               
            
                  (201)
               
               
                  Atliekant tyrimą bendradarbiavo septyniolika gamintojų. Nė vienas žinomas gamintojas neprieštaravo tyrimo inicijavimui. Kaip nurodyta analizuojant žalos rodiklius, buvo tam tikrų požymių, kad nagrinėjamuoju laikotarpiu žala daryta visai Sąjungos pramonei. Visų pirma, padarytas didelis poveikis su atrinktų Sąjungos gamintojų finansine veikla susijusiems žalos rodikliams, kaip antai pelningumui. Sąjungos pramonės gamintojų padėtis blogėjo, ypač nuo 2015 m. antros pusės, jiems neigiamo poveikio turėjo importas dempingo kaina, sukėlęs žalos, kuri tiriamojo laikotarpio pabaigoje tapo neišvengiama, grėsmę.
               
            
                  (202)
               
               
                  Tikimasi, kad nustačius laikinuosius antidempingo muitus Sąjungos rinkoje bus atkurtos sąžiningos prekybos sąlygos, kainos nebebus daugiau smukdomos ir Sąjungos pramonė galės atsigauti. Dėl to Sąjungos pramonės pelningumas padidėtų iki tokio lygio, kuris laikomas būtinu šioje kapitalui imlioje pramonėje. Todėl svarbu, kad kainos vėl būtų ne dempingo ar ne žalingo lygio tam, kad visi gamintojai Sąjungos rinkoje galėtų veikti sąžiningos prekybos sąlygomis. Jei priemonės nebus nustatytos, žalos grėsmė veikiausiai virs tikra žala ir Sąjungos pramonės ekonominė padėtis toliau blogės. Dėl plokščių karštojo valcavimo produktų iš plieno segmento prastų veiklos rezultatų būtų daromas poveikis daugelio Sąjungos gamintojų galutinės ir pradinės grandies segmentams, nes pajėgumų naudojimas šiuose segmentuose glaudžiai susijęs su tiriamojo produkto gamyba.
               
            
                  (203)
               
               
                  Todėl šiuo etapu Komisija padarė išvadą, kad antidempingo muitų nustatymas atitiktų Sąjungos pramonės interesus.
               
            7.2.   Importuotojų interesai
      
      
                  (204)
               
               
                  Kaip minėta 11–13 konstatuojamosiose dalyse, nė vienas nesusijęs importuotojas nepateikė klausimyno atsakymų ar duomenų Komisijai, rodančių, kokiu mastu juos neigiamai paveiktų priemonių nustatymas. Todėl, taip pat atsižvelgdama į tai, kad į Sąjungą be KLR eksportuoja daug kitų šalių, Komisija padarė preliminarią išvadą, kad panašu, jog priemonių nustatymas gali neatitikti importuotojų interesų.
               
            7.3.   Naudotojų interesai
      
      
                  (205)
               
               
                  Plokšti karštojo valcavimo produktai iš plieno naudojami kaip pramonės žaliava, kurią galutiniai naudotojai, įskaitant statybos (plieno vamzdelių gamybos), laivų statybos, dujų talpyklų, slėginių indų ir energijos vamzdynų sektorius, įsigyja įvairiems naudojimo tikslams.
               
            
                  (206)
               
               
                  Klausimyno atsakymus pateikė tik vienas naudotojas iš Italijos („Marcegaglia Carbon Spa“), kuris importuoja iš nagrinėjamosios šalies ir, inter alia, gamina vamzdelius, vamzdžius ir galutinės grandies plieno produktus. Nagrinėjamasis produktas / panašus produktas sudaro šio naudotojo sąnaudų dalį.
               
            
                  (207)
               
               
                  Šis Italijos naudotojas tvirtino, kad importui iš nagrinėjamosios šalies nustačius priemones susiklostytų tokia padėtis, kai Sąjungos rinkoje jis netektų patikimos nagrinėjamojo produkto, visų pirma aukštos kokybės ritinių pervalcavimui, pasiūlos. Jis tvirtino, kad 88 proc. viso produkto Sąjungoje gamina tik 16 bendrovių, kurios priklauso aštuonioms didelėms grupėms, kuriose didžioji gamybos dalis (apie 70 proc.) skirta uždarajai rinkai. Dėl to Sąjungos gamintojai, vis dar turėdami palyginti didelę rinkos dalį, tariamai gali daryti didelį spaudimą tiek nagrinėjamojo produkto rinkai, tiek galutinės grandies rinkai.
               
            
                  (208)
               
               
                  Pirma, Komisija pažymėjo, kad antidempingo muitais siekiama atkurti sąžiningos prekybos sąlygas panaikinant žalingo dempingo poveikį, o ne uždaryti Sąjungos rinką importui. Todėl tikimasi, kad importas iš KLR nenutrūks, o produktas bus importuojamas ne dempingo kainomis.
               
            
                  (209)
               
               
                  Antra, Komisija nustatė, kad naudotojas nėra priklausomas vien nuo importo iš Kinijos, nes jis nagrinėjamąjį produktą tiriamuoju laikotarpiu pirko iš Sąjungos gamintojų ir kitų trečiųjų šalių nei nagrinėjamoji šalis gamintojų.
               
            
                  (210)
               
               
                  Trečia, net jei Kinijos nagrinėjamojo produkto kainos padidėtų 30 proc., tai būtų tik 3 proc. poveikis šio Italijos naudotojo gamybos sąnaudoms. Toks poveikis laikomas nežymiu.
               
            
                  (211)
               
               
                  Ketvirta, tikimasi, kad importas iš nagrinėjamosios šalies ir kitų šalių nustačius priemones nenutrūks, be to, esama alternatyvių pasiūlos šaltinių, todėl tvirtinimas, kad nustačius antidempingo priemones Sąjungos pramonė galėtų daryti didelį spaudimą kainoms, yra nepagrįstas. Sąjungos pramonę sudaro 23 gamintojai, kurie naudotojams tiekia plataus asortimento produktus Sąjungoje, be to, produktą galima importuoti iš kitų trečiųjų šalių, kurios gamina ir eksportuoja panašų produktą. Todėl šiuo etapu Komisija atmetė tvirtinimą, kad nustačius priemones pritrūktų nagrinėjamojo produkto / panašaus produkto pasiūlos.
               
            
                  (212)
               
               
                  Dėl galimo neigiamo poveikio konkurencijai Sąjungos rinkoje, iš tiesų ES konkurencijos taisyklėmis nustatomi griežtesni bendrovės, kuri turi didelę rinkos dalį, elgsenos standartai. Tačiau galiausiai nuspręsti, ar bendrovės padėtis yra dominuojanti ir ar ja piktnaudžiaujama, turi kompetentingos konkurencijos institucijos.
               
            
                  (213)
               
               
                  Atsižvelgiant į tai, kas išdėstyta, šiuo etapu daroma išvada, kad priemonių nustatymas neatitiktų naudotojų interesų, tačiau jiems neturėtų neproporcingo neigiamo poveikio. Visų pirma atsižvelgta į tai, kad rinkoje yra plati pasiūla, o per tyrimą nustatyta, kad priemonių poveikis apie save pranešusiam naudotojui yra mažesnis, nei teigta.
               
            7.4.   Išvada dėl Sąjungos interesų
      
      
                  (214)
               
               
                  Šiuo etapu Komisija padarė išvadą, kad priemonių nustatymas padėtų Sąjungos pramonei atsigauti pelningumo požiūriu. Nustačius priemones Sąjungos gamintojai galėtų imtis reikiamų investicijų ir MTTP, kad daugiau modernizuotų plokščių karštojo valcavimo produktų iš plieno gamybos įrangą ir padidintų savo konkurencingumą.
               
            
                  (215)
               
               
                  Sąjungos pramonė neseniai buvo labai restruktūrizuota. Jei nebus nustatytos priemonės, neišvengiamos žalos tiriamojo laikotarpio pabaigoje grėsmė veikiausiai virs tikra žala. Kai kuriems Sąjungos plokščių karštojo valcavimo produktų iš plieno gamintojams gali tekti uždaryti arba sumažinti plokščių karštojo valcavimo produktų iš plieno gamybą ir atleisti darbuotojus, o daug Sąjungos naudotojų liktų su ribotais tiekimo šaltiniais.
               
            
                  (216)
               
               
                  Dėl nesusijusių importuotojų ir naudotojų interesų Komisija šiuo etapu priėjo prie išvados, kad siūlomo lygio priemonių nustatymas turėtų tik nedidelio poveikio. Tiksliau naudotojų pramonės kainos, pelningumas ir užimtumo lygis nebūtų neproporcingai paveikti. Taigi, siūlomo lygio priemonių nustatymas tiekimo grandinės kainoms ir naudotojams turi tik nedidelio poveikio. Tokio lygio priemonėmis bus užtikrintos vienodos sąlygos, o iš nagrinėjamųjų šalių bus galima importuoti sąžiningomis kainomis.
               
            
                  (217)
               
               
                  Lygindama svarbios Sąjungos pramonės, kurią reikia apsaugoti nuo nesąžiningos praktikos, interesus ir nedidelį galimą priemonių poveikį nesusijusiems importuotojams ir naudotojams, kurie toliau naudojasi įvairiais tiekimo šaltiniais Sąjungoje, Komisija šiuo etapu priėjo prie išvados, jog nėra įtikinamų priežasčių, kad priemonių nustatymas importuojamam nagrinėjamosios šalies nagrinėjamajam produktui neatitiktų Sąjungos interesų.
               
            8.   LAIKINOSIOS ANTIDEMPINGO PRIEMONĖS
      
      
                  (218)
               
               
                  Remiantis Komisijos padarytomis išvadomis dėl dempingo, žalos grėsmės, priežastinio ryšio ir Sąjungos interesų turėtų būti nustatytos laikinosios priemonės, kad būtų apsisaugota nuo neišvengiamos materialinės žalos grėsmės, kuri kyla Sąjungos pramonei dėl importo dempingo kaina, tapimo tikra materialine žala.
               
            8.1.   Žalos pašalinimo lygis (žalos skirtumas)
      
      
                  (219)
               
               
                  Siekdama nustatyti priemonių lygį Komisija visų pirma nustatė muito dydį, kuris būtinas siekiant pašalinti materialinės žalos grėsmę. Pagal teismo praktiką tikslinė kaina – tai kaina, kurios Sąjungos pramonė galėtų pagrįstai tikėtis įprastomis konkurencijos sąlygomis, kai nėra importo dempingo kaina. Pagal Komisijos sprendimų praktiką tikslinė kaina paprastai apskaičiuojama nustatant panašaus produkto gamybos sąnaudas, prie kurių pridedamas pelno dydis, kurio Sąjungos pramonė galėtų pagrįstai tikėtis įprastomis konkurencijos sąlygomis, kai nėra importo dempingo kaina.
               
            
                  (220)
               
               
                  Norėdama nustatyti tikslinį pelną Komisija pirmiausia išanalizavo skundo pateikėjo pasiūlymą, kuriame nurodomas ankstesniame Komisijos sprendime dėl to paties produkto (30) nustatytas 12,9 proc. pelnas. Tačiau šie duomenys nustatyti 2000 m., o 15 metų senumo duomenų nebegalima laikyti tipiškais, atsižvelgiant į Sąjungos pramonės technologinius ir finansinius pokyčius nuo to laiko.
               
            
                  (221)
               
               
                  Komisija pasinaudojo 2008 m. pelningumo duomenimis, nes tuos metus ji laikė tipiškiausiais metais, susijusiais su galutinės grandies produktu – šaltojo valcavimo produktais iš plieno (31). Šio tyrimo nagrinėjamasis produktas yra daugeliu atžvilgių panašus į tam tikrus plokščius šaltojo valcavimo produktus iš plieno (šaltojo valcavimo produktus) dėl šių priežasčių:
                  
                              (a)
                           
                           
                              didelę abiejų produktų (geležies rūdos ir koksinių anglių) gamybos sąnaudų dalį sudaro tam tikri lydiniai, jų gamybos procesas panašus (aukštakrosnės, karštojo valcavimo juostų staklynas);
                           
                        
                              (b)
                           
                           
                              kaip nustatyta 26 konstatuojamojoje dalyje, nagrinėjamasis produktas yra pirminė žaliava įvairiems galutinės grandies pridėtinės vertės produktams gaminti, pradedant plokščiais šaltojo valcavimo produktais.
                           
                        Tuo remdamasi Komisija nustatė 14,4 proc. pelno dydį.
               
            
                  (222)
               
               
                  Tačiau įvairūs pirmojo atvejo, susijusio su žalingu Kinijos ir Rusijos dempingu, elementai neaktualūs šiame tyrime, kurį atlikdama Komisija nustatė, kad kyla žalos dėl Kinijos eksporto grėsmė, ir kuriam aktuali prognozių analizė. Visų pirma pirmuoju atveju mažomis kainomis iš tiriamųjų šalių importuota per visą ketverių metų laikotarpį iki tiriamojo laikotarpio.
               
            
                  (223)
               
               
                  Tada Komisija tikslinį pelną bandė nustatyti prognozuodama Sąjungos pramonės atsigavimo po nuosmukio dėl 2009 m. ekonomikos ir finansinės krizės raidą, jei nebūtų pradėtas importuoti didelis kainas smukdančio produkto kiekis iš Kinijos. Tam ji rėmėsi naujesniais duomenimis ir prognozių analize, kurie 2013 m. gruodžio mėn. buvo pateikti EBPO plieno komitetui. Tyrime pavadinimu „Finansiškai stiprios pramonės pagrindų kūrimas“ (angl. „Laying the foundations for a financially sound industry“) ekspertai nagrinėjo pastarųjų metų pasaulio plieno pramonės pelningumą ir nustatė ilgalaikį stabilų pelno lygį. Visų pirma šiame tyrime pasisakyta už 17 proc. vidutinį pasaulinį EBITDA dydį (pajamos prieš palūkanų mokėjimą, mokesčius, nusidėvėjimą ir amortizaciją) (32). Ataskaitoje taip pat nurodytos vidutinės 7 proc. investicijų išlaidos ir vidutinės 3 proc. skolos sąnaudos. Komisija įvertino šias dvi pozicijas ir nusprendė taikyti 7 proc. pajamų neatskaičius mokesčių (EBT) dydį. Neturėdama kitų patikimų duomenų šiuos visai plieno pramonei nustatytus skaičius ji pritaikė nagrinėjamajam produktui, nes plokšti karštojo valcavimo produktai iš plieno sudaro didelę neapdoroto plieno gamybos dalį.
               
            
                  (224)
               
               
                  Taigi, Komisija šiuo etapu preliminariai nustatė, kad žalos Sąjungos plokščių karštojo valcavimo produktų iš plieno pramonei grėsmės skirtumui apskaičiuoti galima naudoti 7 proc. tikslinį pelną, tačiau ji toliau tirs, ar nėra tikslesnių prieinamų duomenų apie nagrinėjamąjį produktą.
               
            8.2.   Laikinosios priemonės
      
      
                  (225)
               
               
                  Laikinosios antidempingo priemonės importuojamam nagrinėjamosios šalies kilmės nagrinėjamajam produktui turėtų būti nustatytos pagal pagrindinio reglamento 7 straipsnio 2 dalyje numatytą mažesnio muito taisyklę. Komisija palygino žalos skirtumus ir dempingo skirtumus. Muitų dydis turėtų būti nustatytas pagal mažesnį iš dempingo ir žalos skirtumų.
               
            
                  (226)
               
               
                  Remiantis tuo, kas išdėstyta, laikinosios antidempingo muito normos, išreikštos CIF kaina Sąjungos pasienyje prieš sumokant muitą, turėtų būti:
                  
                              Bendrovė
                           
                           
                              Dempingo skirtumas
                           
                           
                              Žalos skirtumas
                           
                           
                              Laikinasis antidempingo muitas
                           
                        
                              Bengang Steel Plates Co., Ltd.
                           
                           
                              96,5 %
                           
                           
                              17,1 %
                           
                           
                              17,1 %
                           
                        
                              Hebei Iron & Steel Group
                           
                           
                              95,0 %
                           
                           
                              13,2 %
                           
                           
                              13,2 %
                           
                        
                              Jiangsu Shagang Group
                           
                           
                              106,9 %
                           
                           
                              22,6 %
                           
                           
                              22,6 %
                           
                        
                              Kitos bendradarbiaujančios bendrovės
                           
                           
                              100,1 %
                           
                           
                              18,0 %
                           
                           
                              18,0 %
                           
                        
                              Visos kitos bendrovės
                           
                           
                              106,9 %
                           
                           
                              22,6 %
                           
                           
                              22,6 %
                           
                        
            
                  (227)
               
               
                  Šiame reglamente nurodytos konkrečioms bendrovėms taikomos antidempingo muito normos buvo nustatytos remiantis šio tyrimo išvadomis. Todėl šios normos atitinka atliekant šį tyrimą nustatytą tų bendrovių padėtį. Šios muitų normos taikomos tik importuojamam nagrinėjamosios šalies kilmės nagrinėjamajam produktui, kurį pagamino konkretūs nurodyti juridiniai asmenys. Importuojamam nagrinėjamajam produktui, pagamintam bet kurios kitos bendrovės, kuri konkrečiai nepaminėta šio reglamento rezoliucinėje dalyje, įskaitant subjektus, susijusius su konkrečiai paminėtomis bendrovėmis, turėtų būti taikoma visoms kitoms bendrovėms nustatyta muito norma. Tokioms bendrovėms neturėtų būti taikomos jokios konkrečioms bendrovėms taikomos antidempingo muito normos.
               
            
                  (228)
               
               
                  Bendrovė gali prašyti taikyti šias konkrečioms bendrovėms taikomas antidempingo muito normas pasikeitus subjekto pavadinimui arba įkūrus naują gamybos arba prekybos subjektą. Prašymas turi būti teikiamas Komisijai (33). Prašyme turi būti pateikta visa susijusi informacija, įskaitant: su gamyba susijusį bendrovės veiklos pasikeitimą; pardavimą vidaus rinkoje ir eksportui, susijusį su, pvz., pavadinimo pasikeitimu arba gamybos ir prekybos subjekto pasikeitimu. Pagrįstais atvejais Komisija atnaujins bendrovių, kurioms taikomi individualūs antidempingo muitai, sąrašą.
               
            
                  (229)
               
               
                  Siekiant užtikrinti, kad antidempingo muitai būtų tinkamai taikomi, visoms kitoms bendrovėms nustatytas antidempingo muitas turėtų būti taikomas ne tik per šį tyrimą nebendradarbiavusiems eksportuojantiems gamintojams, bet ir tiems gamintojams, kurie tiriamuoju laikotarpiu į Sąjungą neeksportavo.
               
            9.   BAIGIAMOSIOS NUOSTATOS
      
      
                  (230)
               
               
                  Siekdama gero administravimo Komisija paragins suinteresuotąsias šalis pateikti pastabų raštu ir (arba) prašyti, kad Komisija ir (arba) prekybos bylas nagrinėjantis pareigūnas jas išklausytų per nustatytą terminą.
               
            
                  (231)
               
               
                  Išvados dėl laikinųjų muitų nustatymo yra preliminarios ir gali būti pakeistos galutiniu tyrimo etapu,
               
            PRIĖMĖ ŠĮ REGLAMENTĄ:
      1 straipsnis
      1.   Tam tikriems importuojamiems plokštiems valcavimo produktams iš geležies, nelegiruotojo plieno ar kito legiruotojo plieno, suvyniotiems arba nesuvyniotiems į ritinius (įskaitant atraižas ir siauras juostas), po karštojo valcavimo toliau neapdorotiems, neplakiruotiems, nepadengtiems arba neapvilktiems, nustatomas laikinasis antidempingo muitas.
      Nagrinėjamajam produktui nepriskiriami:
      
                  —
               
               
                  produktai iš nerūdijančiojo plieno ir orientuoto grūdėtumo silicinio elektrotechninio plieno,
               
            
                  —
               
               
                  produktai iš įrankinio plieno ir greitapjovio plieno,
               
            
                  —
               
               
                  produktai, nesuvynioti į ritinius, be reljefinių raštų, kurių storis didesnis kaip 10 mm ir kurių plotis ne mažesnis kaip 600 mm, ir
               
            
                  —
               
               
                  produktai, nesuvynioti į ritinius, be reljefinių raštų, kurių storis ne mažesnis kaip 4,75 mm, bet ne didesnis kaip 10 mm, ir kurių plotis ne mažesnis kaip 2 050 mm.
               
            Kinijos Liaudies Respublikos kilmės nagrinėjamojo produkto KN kodai šiuo metu yra 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (TARIC kodas 7225191090), 7225 30 90, ex 7225 40 60 (TARIC kodas 7225406090), 7225 40 90, ex 7226 19 10 (TARIC kodas 7226191090), 7226 91 91 ir 7226 91 99.
      2.   Laikinojo antidempingo muito normos, taikomos 1 dalyje aprašyto produkto, kurį pagamino toliau išvardytos bendrovės, neto kainai Sąjungos pasienyje prieš sumokant muitą, yra tokios:
      
                  Šalis
               
               
                  Bendrovė
               
               
                  Laikinojo muito norma
               
               
                  Papildomas TARIC kodas
               
            
                  KLR
               
               
                  Bengang Steel Plates Co., Ltd.
               
               
                  17,1 %
               
               
                  C157 
               
            
                  Handan Iron & Steel Group Han-Bao Co., Ltd.
               
               
                  13,2 %
               
               
                  C158 
               
            
                  Hebei Iron & Steel Co., Ltd. Tangshan Branch
               
               
                  13,2 %
               
               
                  C159 
               
            
                  Hebei Iron & Steel Co., Ltd. Chengde Branch
               
               
                  13,2 %
               
               
                  C160 
               
            
                  Zhangjiagang Hongchang Plate Co., Ltd.
               
               
                  22,6 %
               
               
                  C161 
               
            
                  Zhangjiagang GTA Plate Co., Ltd.
               
               
                  22,6 %
               
               
                  C162 
               
            
                  Kitos I priede išvardytos bendradarbiaujančios bendrovės
               
               
                  18,0 %
               
               
                  Žr. priedą.
               
            
                  Visos kitos bendrovės
               
               
                  22,6 %
               
               
                  C999 
               
            3.   2 dalyje nurodytoms bendrovėms nustatytos individualios muito normos taikomos, jeigu valstybių narių muitinėms pateikiama galiojanti komercinė sąskaita faktūra, kurioje pateikiama deklaracija su nurodyta data ir pasirašyta tą sąskaitą faktūrą išduodančio subjekto pareigūno, kurio nurodomas vardas, pavardė ir pareigos: „Patvirtinu, kad (kiekis) šioje sąskaitoje faktūroje nurodytų (nagrinėjamasis produktas) (papildomas TARIC kodas), parduodamų eksportui į Europos Sąjungą, pagamino (bendrovės pavadinimas ir adresas) (nagrinėjamosios šalies pavadinimas). Patvirtinu, kad šioje sąskaitoje faktūroje pateikta informacija yra išsami ir teisinga.“ Jeigu tokia sąskaita faktūra nepateikiama, taikomas visoms kitoms bendrovėms nustatytas muitas.
      4.   1 dalyje nurodytas produktas į laisvą apyvartą Sąjungoje išleidžiamas tik tuo atveju, jeigu pateikiama laikinojo muito dydžio garantija.
      5.   Jeigu nenurodyta kitaip, taikomos atitinkamos galiojančios muitus reglamentuojančios nuostatos.
      2 straipsnis
      1.   Per 25 kalendorines dienas nuo šio reglamento įsigaliojimo suinteresuotosios šalys gali:
      
                  (f)
               
               
                  prašyti, kad būtų atskleisti pagrindiniai faktai ir aplinkybės, kuriais remiantis buvo priimtas šis reglamentas;
               
            
                  (g)
               
               
                  teikti pastabas raštu Komisijai ir
               
            
                  (h)
               
               
                  prašyti, kad Komisija ir (arba) prekybos bylas nagrinėjantis pareigūnas jas išklausytų.
               
            2.   Per 25 kalendorines dienas nuo šio reglamento įsigaliojimo Europos Parlamento ir Tarybos reglamento (ES) 2016/1036 21 straipsnio 4 dalyje nurodytos šalys gali pateikti pastabų dėl laikinųjų priemonių taikymo.
      3 straipsnis
      Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
      1 straipsnis taikomas šešis mėnesius.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. spalio 6 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 176, 2016 6 30, p. 21.
      
         (2)  Šis reglamentas nuo 2016 m. liepos 20 d. pakeistas Europos Parlamento ir Tarybos reglamentu (ES) 2016/1036 (kodifikuota redakcija).
      
         (3)  OL C 58, 2016 2 13, p. 9.
      
         (4)  OL C 172, 2016 5 13, p. 29. Pranešimas apie antisubsidijų tyrimo dėl tam tikrų importuojamų Kinijos Liaudies Respublikos kilmės plokščių karštojo valcavimo produktų iš geležies, nelegiruotojo plieno ar kito legiruotojo plieno inicijavimą.
      
         (5)  OL C 246/08, 2016 7 7, p. 7. Pranešimas apie antidempingo tyrimo dėl tam tikrų importuojamų Brazilijos, Irano, Rusijos, Serbijos ir Ukrainos kilmės plokščių karštojo valcavimo produktų iš geležies, nelegiruotojo plieno ar kito legiruotojo plieno inicijavimą.
      
         (6)  Šie produktai produkto apibrėžtajai sričiai nepriskirti remiantis prašymu tam tikro produkto nepriskirti produkto apibrėžtajai sričiai (žr. nuo 29 konstatuojamosios dalies).
      
         (7)  Šaltojo valcavimo procesas apibrėžiamas taip: lakštas arba juosta, pirmiau karštai valcuota ir ėsdinta, perleidžiama per šaltus valcus, t. y. esant žemesnei nei metalo minkštėjimo temperatūrai.
      
         (8)  Šie cheminiai elementai, inter alia: volframas, molibdenas, chromas ir vanadis.
      
         (9)  Kanada, Pietų Afrika, Tailandas, Indija, Malaizija, Meksika, Vietnamas, Turkija, Rusija, Ukraina ir Brazilija.
      
         (10)  Tarybos įgyvendinimo reglamentas (ES) 2016/1328 (OL L 210, 2016 8 4, p. 20).
      
         (11)  Pasaulio prekybos organizacija, WT/DS132/R, 2000 m. sausio 28 d. tyrimas „Mexico- Anti-dumping investigation of high fructose corn syrup (HFCS) from the United States“, grupės ataskaitos 7.140 konstatuojamoji dalis, p. 214. PPO grupė teigė:„norint padaryti išvadą, kad yra materialinės žalos grėsmė vidaus pramonei, kuriai šiuo metu žala akivaizdžiai nepadaryta, nepaisant importo dempingo kaina poveikio tiriamuoju laikotarpiu būtina suvokti dabartinę pramonės padėtį, kaip kontekstą. Vien tai, kad importo dempingo kaina apimtis padidės ir turės nepageidaujamo poveikio kainoms, ipso facto neleidžia daryti išvados, kad vidaus pramonei bus daroma žala – jei pramonės padėtis yra labai gera arba jei yra kitų susijusių veiksnių, dėl importo dempingo kaina gali nekilti žalos grėsmė.“
      
         (12)  2016 m. balandžio 7 d. Teisingumo Teismo sprendimas, bylos Nr. C-186/14, 72 konstatuojamoji dalis. Patvirtinamas 2014 m. sausio 29 d. Bendrojo Teismo sprendimas byloje T-528/09 Hubei Xinyegang Steel Co. Ltd prieš Europos Sąjungos Tarybą.
      
         (13)  Pasaulio plieno asociacija, „World Steel in figures 2015“, p. 14, http//www.worldsteel.org/publications/bookshop/product-details.~World-Steel-in-Figures-2015~PRODUCT~World-Steel-in-Figures-2015~.html.
      
         (14)  Briuselis, 2016 m. kovo 16 d. Komisijos komunikatas Europos Parlamentui, Tarybai, Europos ekonomikos ir socialinių reikalų komitetui, Regionų komitetui ir Europos investiciniam bankui „Plienas. Tvarių darbo vietų ir ekonomikos augimo Europoje apsauga“ (COM(2016) 155 final), p. 2.
      
         (15)  EBPO, DSTI/SU/SC(2015)8/Final, Mokslo, technologijų ir inovacijų direktoratas. „Capacity developments in the world steel industry“, 1 lentelė, p. 10, http://www.oecd.org/officialdocuments/publicdisplaydocumentpdf/?cote=DSTI/SU/SC(2015)8/FINAL&docLanguage=En.
      
         (16)  Pasaulio plieno asociacija. „World Steel in Figures 2016“, lentelė „major steel-producting countries 2014 and 2015“, p. 9, http://www.worldsteel.org/media-centre/press-releases/2016/World-Steel-in-Figures-2016-is-available-online.html.
      
         (17)  EBPO Mokslo, technologijų ir inovacijų direktoratas (2015 m.), „Excess capacity in the global steel industry: the current situation and ways forward“, „Technology and Industry Policy Papers“, Nr. 18, „OECD Publishing“, p. 5 ir 6. http://dx.doi.org/10.1787/5js65x46nxhj-en.
      
         (18)  2016 m. kovo 21 d. advokatų kontoros „Dentons“ Kinijos geležies ir plieno asociacijos (CISA) ir jos narių vardu pateiktos pastabos atliekant antidempingo tyrimą dėl importuojamų tam tikrų Kinijos Liaudies Respublikos kilmės plokščių karštojo valcavimo produktų iš geležies, nelegiruotojo plieno ar kito legiruotojo plieno, 24 dalis, p. 7.
      
         (19)  „Reuters“ straipsnis „China's zombie steel mills fire up furnaces, worsen global glut“, http://in.reuters.com/article/china-steel-overcapacity-idINKCN0XI070.
      
         (20)  „Reuters“ straipsnis „BHP says over 50 million tonnes of steel capacity restarted in China“, http://www.reuters.com/article/us-bhp-china-idUSKCN0YA09E.
      
         (21)  2016 m. birželio mėn. neapdoroto plieno gamyba, Pasaulio plieno asociacija, informacijos centras, https://www.worldsteel.org/media-centre/press-releases/2016/June-2016-crude-steel-production0.html.
      
         (22)  Pasaulio plieno asociacija, „Steel Statistical Yearbook 2015“, 1 lentelė, p. 2, ir 13 lentelė, p. 35, http://www.worldsteel.org/statistics/statistics-archive/yearbook-archive.html.
      
         (23)  Pagal atrinktus KN kodus 2015 m. Kinija eksportavo 679,4 mln. t panašaus produkto, o per 2016 m. pirmus 6 mėnesius – 343,8 mln. t panašaus produkto.
      
         (24)  Pasaulio plieno asociacija, „Worldsteel Short Range Outlook 2014 – 2015“, https://www.worldsteel.org/media-centre/press-releases/2015/worldsteel-Short-Range-Outlook-2015-2016.html.
      
         (25)  Dėl nedidelio atrinktų Sąjungos gamintojų atsargų sumažėjimo, išreikšto gamybos procentine dalimi, žr. 103 konstatuojamąją dalį.
      
         (26)  Dėl nedidelio atrinktų Sąjungos gamintojų atsargų sumažėjimo, išreikšto gamybos procentine dalimi, žr. 100 konstatuojamąją dalį.
      
         (27)  Straipsnis „European steel producers on the offensive, but will price increases stick?“, http://blogs.platts.com/2016/04/05/european-steel-producers-on-offensive/.
      
         (28)  Pasaulio plieno asociacija, „The Chinese steel industry, A monthly update for world steel members“, leidinio Nr. 115, 2016 m. birželio mėn.
      
         (29)  Kaip minėta 3 konstatuojamojoje dalyje, 2016 m. liepos 7 d. Komisija inicijavo tyrimą dėl importuojamo, inter alia, Rusijos kilmės to paties produkto. Tačiau vien tyrimo inicijavimas dar nėra tyrimo išvada.
      
         (*)  EBPO, DSTI/SU/SC(2015)8/Final, Mokslo, technologijų ir inovacijų direktoratas, „Capacity developments in the world steel industry“, 1 lentelė, p. 10, http://www.oecd.org/officialdocuments/publicdisplaydocumentpdf/?cote=DSTI/SU/SC(2015)8/FINAL&docLanguage=En.
      
         (**)  Pasaulio plieno asociacija, „Steel Statistical Yearbook 2015“, 1 lentelė, p. 1 ir 2, ir 13 lentelė, p. 35, http://www.worldsteel.org/statistics/statistics-archive/yearbook-archive.html.
      
         (***)  EBPO, DSTI/SU/SC(2015)8/Final, Mokslo, technologijų ir inovacijų direktoratas, „Capacity developments in the world steel industry“, 1 lentelė, p. 10, http://www.oecd.org/officialdocuments/publicdisplaydocumentpdf/?cote=DSTI/SU/SC(2015)8/FINAL&docLanguage=En.
      
         (****)  Pasaulio plieno asociacija, „Steel Statistical Yearbook 2015“, 1 lentelė, p. 1 ir 2, ir 13 lentelė, p. 35, http://www.worldsteel.org/statistics/statistics-archive/yearbook-archive.html.
      
         (30)  Žr. 2000 m. vasario 4 d. Komisijos sprendimą Nr. 284/2000/EAPB, kuriuo importuojamiems tam tikriems Indijos ir Taivano kilmės plokštiems valcavimo produktams iš geležies ar nelegiruotojo plieno, kurių plotis ne mažesnis kaip 600 mm, neplakiruotiems, nepadengtiems arba neapvilktiems, suvyniotiems į ritinius, po karštojo valcavimo toliau neapdorotiems, nustatomas galutinis kompensacinis muitas, priimami tam tikrų eksportuojančių gamintojų pasiūlyti įsipareigojimai ir baigiamas tyrimas dėl Pietų Afrikos kilmės importo (OL L 31, 2000, p. 44, 338 dalis).
      
         (31)  Žr. 2016 m. liepos 29 d. Komisijos įgyvendinimo reglamentą (ES) 2016/1328, kuriuo tam tikriems importuojamiems Kinijos Liaudies Respublikos ir Rusijos Federacijos kilmės plokštiems šaltai valcuotiems plieno produktams nustatomas galutinis antidempingo muitas ir galutinai surenkamas laikinasis muitas (OL L 210, 2016, p. 1, 156 konstatuojamoji dalis).
      
         (32)  McKinsey & Company, „Laying the foundations for a financially sound industry“, 2013 m. gruodžio 5 d. EBPO plieno komiteto posėdis, p. 7.
      
         (33)  European Commission, Directorate-General for Trade, Directorate H, Rue de la Loi 170, 1040 Brussels, Belgium.
      
         PRIEDAS
         
                     Šalis
                  
                  
                     Pavadinimas
                  
                  
                     Papildomas TARIC kodas
                  
               
                     KLR
                  
                  
                     Angang Steel Company Limited
                  
                  
                     C150 
                  
               
                     KLR
                  
                  
                     Inner Mongolia Baotou Steel Union Co., Ltd.
                  
                  
                     C151 
                  
               
                     KLR
                  
                  
                     Jiangyin Xingcheng Special Steel Works Co., Ltd.
                  
                  
                     C147 
                  
               
                     KLR
                  
                  
                     Shanxi Taigang Stainless Steel Co., Ltd.
                  
                  
                     C163 
                  
               
                     KLR
                  
                  
                     Shougang Jingtang United Iron & Steel Co., Ltd
                  
                  
                     C164 
                  
               
                     KLR
                  
                  
                     Maanshan Iron & Steel Co., Ltd
                  
                  
                     C165 
                  
               
                     KLR
                  
                  
                     Rizhao Steel Wire Co., Ltd.
                  
                  
                     C166 
                  
               
                     KLR
                  
                  
                     Rizhao Baohua New Material Co., Ltd.
                  
                  
                     C167 
                  
               
                     KLR
                  
                  
                     Tangshan Yanshan Iron and Steel Co., Ltd.
                  
                  
                     C168 
                  
               
                     KLR
                  
                  
                     Wuhan Iron & Steel Co., Ltd.
                  
                  
                     C156